open-index/open-wikipedia-markdown huggingface dataset:
告訴乃論之罪

**告訴乃論之罪**，若侮辱、誹謗、虐遇、強婚、侵佔等皆是也，屬自訴案。告訴，謂受害者之自白於司法。或因故無能訴，則其親屬代之可也。司法承告作鞫，始有以論嫌疑者辜。如告已撤訴，則司法亦無得論也，所立案亦銷。然暴行有傷人性命，至亂國害群者，即未親訴，亦當以刑典誅之。或受害者拘縛、洗腦，或加害者出亡，則由族人如檢院代訴其事，亦律例所明許。大凡民事之案不訴，則司法亦不理。訴而立案，有疑犯重禁者，乃先付之巡捕深究所以，所以既征，而後折獄云。

## 釋名

**告訴乃論**，臺灣律法家言也，大陸以通語稱「**告訴纔處理**」，「纔」訓「方」、「乃」。日本謂之**親告罪**。

分類:律法
阿司匹靈

**阿司匹靈**，一譯**阿司匹林**，即**乙酰水楊酸**，化學式「碳九氫八氧四」，構造「碳氫三碳氧氧碳六氫四碳氧氧氫」，鎮痛解熱之藥也。色白，體晶，或散狀，無嗅，可溶於水，在水性酸。是物由水楊酸製之，可緩解諸痛、退熱、療濕，而於血栓之疾，亦有預防之效。千八五三年，熱拉爾氏始以乙酸酐水楊酸製得之。千八九七年，德質學家霍夫曼氏亦製出，以療風濕，其效甚佳。後，阿司匹靈上市，民之所樂也，至臨床，又知抗炎、止痛之力，遂聞名云。

分類:藥
誤譯「常凱申」事

清華大學王奇譯著時，以「常凱申」譯蔣中正之西名，是「**常凱申**」之**誤譯**也。

王奇，清華大學歷史系副主任。著書以明中俄東疆勘界之史。遂譯西字。見「Chiang Kai-shek」，不審其實，譯以「常凱申」。後付中央編譯出版社。既刊行，誤譯入目，一時嘩然。西元二〇〇九年，中央編譯社不復刊行之。
## 同書誤譯表
中國社會科學院哲學研究所高山杉，作《「門修斯」之後又見「常凱申」》，指摘誤譯：

## 引據

分類:中華人民共和國紀事
莊朱玉女

**莊朱玉女**，臺灣澎湖人，大正九年九月四日生於澎湖白沙庄吉貝，本名**朱玉女**。憫高雄港工，遂擺攤，販自助餐，謂價皆十圓爾。

年十六，嫁同庄莊文騰，冠夫姓，遷高雄。二戰時，文騰往南洋為伕，玉女惟駕犢車維生。戰既罷，臺島歸民國，伉儷共承臺電之業務，文騰嘗墜電桿，改至高雄港挑腳。

民國四十年，憫高雄港眾伕，使之居文騰其會社之倉，復供食而不內費，惟賠甚，乃稍收十圓焉。雖價無幾，其食甚豐，米飯、鮮湯皆以大碗；魚肉、蔬菜皆以大盤。倘有困頓未能予十圓者，亦免費使食之。每入不敷出，嘗售七屋以還債。後，長子吉雄供之資，亦賑澎湖民；次女玉枝與供食八載，猶記母教：「吾輩施助於人，其益善哉！」

善舉廣傳，近畿貧者皆往食，時年逾八秩，眷屬皆謂莫再，對曰：「予不再則伕何為食？」莫言以對，但謂毋供三餐，午食可矣。八十九年以降，中風避宅治療，遂不再供。

九十年，高雄市長謝長廷頒「城市英雄」；九十六年，時中國國民黨總統參選人馬英九嘗久居其宅。

一百零四年二月十三日歿。

## 據


分類:中華民國列傳
反三國志

《**反三國志**》，又名《**反三國演義**》，小說，民國周大荒撰。小說其指，褒劉，抑孫，貶曹。言漢昭烈用孔明計留徐庶，遂領荊益。後曹操弑帝，昭烈滅之。孫權助曹，昭烈亦滅之。於是興複漢室。

書蓋始作於民國八年，十三年始，連載於《民德報》。十九年收聚文稿，上海卿雲書局刊行。
分類:中華民國小說
分類:三國書
兔

**兔**者，哺乳動物。屬兔形目。裂脣。長耳且耳血脈豐，以逸其熱。後肢壯而譱躍。兔以野兔爲主，毛褐，夜能視，色覺雖弱，猶可辨青緑之色也。

*
堪培拉

**堪培拉**，或曰**坎培拉**，**坎京**，澳洲之都也。

## 政區
堪培拉區七，治在中。
* 中區
** 南堪培拉
** 北堪培拉
* 愂乾㬮區
* 乾噶潾區
* 橅瓏露區
* 德箇喇濃區
* 㛱西頓區
* 捰頓區
合宿

數人共學、同訓，居處相伴，共宿一處，是謂**合宿**。

學校、企業之結社，欲社人有所長，或欲某事成務，遂召其人合宿。企業、鄉校欲授課業，亦集社人，合宿共進。
分類:教育
單車

**單車**數解：
*獨一車，無他輿，以之喩輕車簡從；
***[[自行車]]**，漢語別譯單車；
***[[電單車]]**，日本人呼以單車。
機車

*機關車，列車所仰給也；
*電單車，臺灣人呼以機車；
*詈辭，臺人有「欠姦」「膣屄」之語，至民國八十年，庠生或以為不雅，或故作滑稽，言「膣」未盡，補以官話之「車」，遂云「機車」。
二輪車

;前後設輪
*輪置前後，足啟機關，齒輪並鏈，人力運行者，**[[自行車]]**也；
*以原動機驅使者，**[[電單車]]**也；
*蹴地而行者，**[[滑板車]]**也。
;左右設輪
*仰人類、動物之力，引而行者，**[[手推車]]**也；
*人躬引者，**[[人力車]]**也；
*牛引者，**[[牛車]]**也；
*馬引者，**[[馬車]]**也；
*以自動車引物，**[[牽引自動車]]**也；
*以自行車引物，**[[引物自行車]]**也；
*電力驅動，直立而行者，**[[電動平衡車]]**也。
側車

縮圖|側車
**側車**，三輪車也。二輪之外，別附一輪，上寘樑架，以之載物、安坐，是謂側車。
## 辨名
中邦又謂之**邊車**。
分類:車
電單車

縮圖|電單車
**電單車**，機動車也。或二輪，或三輪，以動力裝置驅使。從自行車附發動機者衍變。
## 辨名
電單車，港澳之名也。臺灣謂之**機車**、**機器腳踏車**。中原以**摩托**呼之，至東南亞華人，以**摩哆**名之。日人呼以**單車**、**自動二輪車**、**二輪車**。

## 引據

分類:車
二〇一八年

## 大事
按，以下月日，悉從西曆。

*一月十三，夏威夷誤報以導彈，島民繹騷。
*二月六日，花蓮地震。
*三月十六，美國《臺灣旅行法》始行，高官用是來往。
* 四月廿四，亞美尼亞總理薩爾基相氏，秩滿不退，國人聲反，逾旬弗休，是日辭職以謝。
* 五月十九，英國哈里王子大婚。
*六月十八，大阪地震。

## 歿
按，以下月日，悉從西曆。

*三月十四，霍金歿。
*三月十八，李敖病故。
* 五月十九，鄭張尚芳辭世。
*七月六日，麻原彰晃等七人，廿三年前施毒氣於東京地下鐵，謀害眾生，是日伏誅。
*十月三十，金庸歿。

## 兼查

* 是年大典卷首世事欄之存檔
電解質

**電解質**，舊譯**電化物**，謂化合質融水、熔融之時，有以傳電者也。考其傳電之賢不肖，復分為強、弱二端。凡為電解質，皆以離子鍵、極性共價鍵結合而成，融水、熔融，離子乃出，故可導電。強電解質，盡數電離；弱電解質，則一部電離，至於平衡。烈酸、烈鹼、金氧，及多數之鹽類，強者也，如硫鏹、鹽鏹、碳酸鈣、硫酸銅等；弱酸、弱鹼，及少數之鹽類，弱者也，若醋酸、一水合氨、醋酸鉛、汞綠等。原其強弱之別，則所以為成因者五，曰鍵型、鍵能、溶解度、濃度、溶劑。至其電解質與否，判斷之限格有三：電離之有無，一也；物類之所屬，二也；化合質類別，三也。而電解之道，電流過之，以得陰陽極處化合、離析之用，電能乃轉為化學能焉。如水電解，陰鐵、陽鎳，置之氫氧化鈉液中，離子被電遷移，物質變化於極液之間，則在陽氧化，在陰還原，總成氫氧二氣而出。斯知電解之力大矣，遇化變之難為，輒引是法，故尤見攻金、電鍍、拋光諸業中。

分類:化學
辯證法

**辯證法**，又譯**矛盾法**、**對演法**，本希臘主客辯論之義，後哲取之，以為反成之理，復有唯物、唯心二宗。
分類:哲學
分類:基礎之文
自然辯證法

**自然辯證法**，一譯**自然矛盾性**，恩格斯肇之，亦其書名。謂凡物必窮必變，相反相成，而日進無疆。辯證之法，首創於黑格爾，而上臻古希臘柏拉圖諸賢。等唯心也，馬學不取，然深有得於黑氏。歐洲十九稘，學術精進，新道踵出。德儒馬克思氏，造為辯證唯物之理，而恩格斯繼之。十餘年間，《自然辯證法》書作，所以統攝馬學，廣為極則。然藁本也，合論文十、札記片段百六十九、計劃二，未果，尋病終。及列寧氏出，乃作《唯物論及經驗批判論》、《戰鬥唯物之旨》，大張唯物、格致兩兼之理，而《自然辯證法》其首重。千九廿五年，是書梓行蘇聯。千九廿九年，刊譯於中國。

## 緣起
當歐西第十九稘，藝學精進，生元說、能質守恆及演化之論著，馬恩之學始有所本。千八六九年，恩格斯貨殖曼徹斯特訖，乃遷倫敦。助力工潮，復偕馬克思氏糾偏異說，著《反杜林論》，為工人倡。及深格馬學之理，推闡黑哲之義，卒有《自然辯證法》作。是書也，以格致、矛盾為本，用達哲學，而為馬克思之道辟新天地。恩格斯言：「其初人心所知，即天理之不易也。不知誰之子，而生以來唯然。及天演之道明，定命之義祛，凡有形器，莫不推移。始知天地之變，循環而升進者也。」又謂學術，源於生產，歐西中古以來奇跡，莫學術若，非生產不為功矣。

## 大旨
矛盾對演，公例三倫，曰：質量互變，一也；對立統一，二也；否定之否定，三也。存在先於本質，故統一。凡物之性也，必動。勞動，化猿為人。恩氏謂黑格爾說，主觀辯證法也；恩氏自說，為客觀辯證法。其書多引時學、黑說以為證，而述之以唯物之法。

## 沿革
毛澤東作《矛盾論》、《實踐論》，有別於恩說。千九六四年，毛謂康生、陳伯達云：「恩格斯言三倫，吾不信其二。蓋對立統一，本也；而質量互變，亦對立統一而已；至於否定之否定，殆無是事。三倫之談，三元論也。一元者即對立統一。故非有否定之否定，實肯定、否定相迭代，於開展之中，是非兩兼也。」及六五年，漢口之會，澤東又謂：「辯證法，舊例有三，而斯大林言四。以余度之，舉凡矛盾，對立統一而已。質量、正反、體用、名物，與夫偶然必然、儲能效實之類，皆對立統一也，何三例之有邪！」今中國官學皆從毛說。

## 評議
愛因斯坦論《自然辯證法》云：「是稿茍非史上名人所著，則不必梓行，蓋此之於物理，無間共時、歷時，皆非有特別之興味。然以名著視之，用揭橥恩格斯之主張，則出版以為文料者亦足矣。」

盧西奧·科萊蒂評：「恩格斯之所求，不盡源格物，故唯假黑格爾以自興也。恩氏之學，非以格物超諸玄思，實則返玄學，以統諸科學也。」

卡爾·柯爾施云：「恩說即黑說，而有科學上價值。」

## 據
*恩格斯《自然辯證法》
*田成山《中國辯證法》
分類:哲學
迪拜

**迪拜**，在阿拉伯聯合酋長國。中東之商貿重鎮。口二百八十六萬餘人。

二十世紀六十年代，掘石油於此。此地始興。
分類:阿拉伯聯合酋長國史
丁酉伊朗遊街示威

**丁酉伊朗示威**，維西元二〇一七年十二月二十八日，伊朗民眾不堪其國計政，始策風潮，以求變法。庶成革命，以罷神權也。昔伊朗伊斯蘭革命，覆巴列維王朝，立政教合一之制，而食貨諸策不協，致民之無業者日多。漸積至今，乃起此事。初倡於馬什哈德，後蔓延全境。其示威意圖，地而不同，或假復前朝之名，或欲革神權之制。示威愈烈，將無以遏之，有司乃禁電報，至於全網，以責其國安也。

分類:伊朗伊斯蘭共和國書
觀塘區

**觀塘區**，舊作**官塘**，即官家鹽田也，在九龍東部，西北界黃大仙，東臨將軍澳。轄有觀塘、藍田、牛頭角、九龍灣、秀茂坪、油塘、茶果嶺、佐敦谷諸地。昔山巒遍佈，及移山填海，始有尺寸之地。今工廈林立，屋邨眾多，民財見絀也。
老國音

縮圖|《校改國音字典》影

**老國音**，正名**國音**。民國二年，北洋讀音統一會訂。

是音以官話為本，兼取古韻、書音等，存入聲、尖團之別，復微、疑母之古，擬充通行音。民國八年，出《國音字典》。至民國二十一年，為京音取代。

## 沿革
甲午以來，清廷維新，師法東洋，至國語政策。時吳汝綸任京師大學堂總教習，訪日本，察其學政。見國語之推行，百利無害，遂深感動。及歸，寓書王照，倡以京音為國語。宣統元年，資政議員江謙議設國語編查委員會，學部拜張謇為會長，集員百九十六人，置總會於京師，各省別設調查分會。其六月，出《統一國語辦法案》，擬用京音。

然辛亥鼎革，前功蕪廢。民國元年十二月，教育部訂《讀音統一會章程》，設籌備處，吳敬恆拜讀音統一會主任。敬恆定九項程式，次第執行，曰定名、徵集、會規、審定讀音、歸納母韻、採定字母、編注字典、集刻音表、頒布學校。民國二年，議定國音及注音字母。而會員固分復古、今音兩系，其好古者謀清濁之對立，至恢復三十六聲，艱不可行。後經王照斡旋，行一省一票之制，按字考音，以兼南北。大旨平翹舌、前後鼻、尖團諸音及聲調從北京，而一部韻母、入聲從南京、上海等處。民國五年，北京學界促請政府立定國語，編修教材及字典。六年，注音字母出。七年，頒行《國音字典》。

國音甫出，群氓爭論，殆謂雜糅南北，非所宜也，甚者稱「唯趙元任能之」云。由是，更有修訂國音之舉，格去娘、疑、微母，作留聲課本，以為變通。民國十一年，趙元任作《國音新詩韻》。民國十七年，統一籌備會整頓，始重修《國音常用字匯》，取音則悉從北平。二十一年，《字匯》發行，以京音為國音，舊韻廢。
## 音系
### 聲母
聲母二十有四，合介母凡二十七：

### 韻母
韻母十三，合介母為十六，拼切如次：

### 變通
縮圖|右|變通讀音四則
變通之法，即ㄪ改ㄨ、ㄫ省略、ㄬ改ㄋ、ㄝ改ㄜ四則也。蓋以發音為難，取簡便以利學者。而國音雖變，與京音猶不同。例：
:尾（ㄪㄟˇ）味（ㄪㄟˋ）微（ㄪㄟˊ）→尾（ㄨㄟˇ）味（ㄨㄟˋ）微（ㄨㄟˊ）
:鱷（ㄫㄛ・）上岸（ㄫㄢˋ）→鱷（ㄛ・）上岸（ㄢˋ）
:娘（ㄬㄧㄤˊ）念（ㄬㄧㄢˋ）女（ㄬㄩˇ）→娘（ㄋㄧㄤˊ）念（ㄋㄧㄢˋ）女（ㄋㄩˇ）
:蛇（ㄕㄝˊ）舌（ㄕㄝ・）熱（ㄖㄝ・）→蛇（ㄕㄜˊ）舌（ㄕㄜ・）熱（ㄖㄜ・）
:我（ㄫㄛˇ）去（ㄑㄩˋ）年（ㄬㄧㄢˊ）在（ㄗㄞˋ）這（ㄓㄝˋ）裡（ㄌㄧˇ）看（ㄎㄢˋ）薔（ㄘㄧㄤˊ）薇（ㄪㄟˊ）→我（ㄛˇ）去（ㄑㄩˋ）年（ㄋㄧㄢˊ）在（ㄗㄞˋ）這（ㄓㄜˋ）裡（ㄌㄧˇ）看（ㄎㄢˋ）薔（ㄘㄧㄤˊ）薇（ㄨㄟˊ）

### 聲調
王璞《中華國音留聲機片》讀陰、陽、上、去如京音，入聲如其短去，猶北平舊法。及趙元任作《國語留聲片課本》，入聲乃從南京，短促之高音也。然則調值：55、35、214、41、5ʔ，。音長則陰平最長，陽次之，上又次，去聲短，而入聲最短。五聲是為高、揚、起、降、促：陰聲清而平，陽聲重而揚，上聲強而曲，去聲遠而墜，入聲急而促。亦兼有上半、輕聲為變。
置中

## 用例
例句：海納百川，有容乃大。

注音：ㄏㄞˇ ㄋㄚ・ ㄅㄜ・ ㄔㄨㄢ，ㄧㄡˇ ㄩㄥˊ ㄋㄞˇ ㄉㄚˋ。

## 對照

## 兼查
*國音新詩韻
*國語留聲片課本

## 據
*《校改國音字典》，教育部國語統一籌備會
*《國音京音對照表》，王璞
*《國音新詩韻》，趙元任
*《國語留聲片課本》，趙元任
*《國音獨習法》，馬國英
*《國音實習法》，董文
*《國音易解》，陸衣言、黎均荃
*《國語學講義》，黎錦熙

## 參
*維基學院：老國音
分類:漢語
南丁格爾

縮圖|南丁格爾
**弗羅倫斯·南丁格爾**，肇建護理學，世尊為學門之祖。

## 生平
西元一八二〇年五月十二日，生於義大利，父母皆英籍。

西元一八五三年，起。越明年，南氏親赴沙場，救治傷痍。每至夜闌，輒秉燭巡視，撫循問疾。傷病者感其恩德，譽之為「秉燭仙」。

## 功績
西元一九一二年，國際護理理事會念其大德，遂定其誕日為國際護士節，以誌不忘。

分類:漢諾威氏列傳
分類:基礎之文
狂舞

所謂**狂舞**，無男無女，無老無少，群聚舞蹈，力盡弗休。群眾之夥，多可數千人。方西元十四世紀，以至十七世紀，狂舞之事，每見歐陸。狂舞之由，無以確知。諸說紛紜，莫得公認。或云：「麥角中毒也。」亦有逃避貧苦之說、邪教蠱惑之論。一五一八年，斯特拉斯堡邑民聚舞。與者無算，後世未有多焉者。一六五〇年以降，群舞稍不見稗史。

韓譯**舞蹈狂**。
## 引據

分類:疾病
法蘭西六月革命

縮圖|六月革命
**六月革命**，蓋法蘭西七月王朝時，貧富懸殊，瘟疫肆虐，繼位者無所為，共和黨人乃起事，以求共和。

時馬克將軍卒，維新無期。及葬，乃擎紅旗，以昭共和。然法王路易震愕，令國民軍遏之，未成。

維六月六日，法王督閱，國民軍士氣大振，一舉破之，共和黨人遂潰亡。

## 兼查
*民眾之歌

分類:法國史
腺

**腺**或**腺體**，舊譯**𣝗**、**核**、**核粒**、**肉核**，體中泌物者也，動物有之。所產荷爾蒙，復由血道輸於體內或外分泌腺。其歸類則解剖、生理科而不同。解剖學區為單支管狀腺、腹股溝淋巴結、甲狀腺、淚腺、尿道球腺、食道腺、胃腺、胃底線、下頜腺、腺泡管狀腺、腋汗腺、子宮頸腺等。生理學不然，判腺內外有別，內腺須染色乃見，所泌者激素，而外腺所生則汗津、涕泗者也。

分類:官理
邱吉爾

thumb|right|邱吉爾肖像
**邱吉爾爵士**，英國牛津郡胡士托人也，一八七四年十一月三十日生。邱氏出貴冑，及長，從軍，輾轉戰於印度、蘇丹、南非。時詳記其事，轉報國人，由是名世。

嗣後，棄戎從政，先後任貿易委員會主席、內政大臣、海軍大臣。一戰，英軍重創於加利波利，邱氏引咎去職。俄以皇家蘇格蘭燧發槍團營長職，戰於西線。旋復起，任軍需大臣，尋除陸軍大臣、空軍大臣，復改殖民地事務大臣。一九二五年，任財政大臣，凡五載。時通貨改宗黃金，一如戰前，致物價衰殘，國人爭議不斷。

一九三零年以降，邱氏在野，惟於世局之變，洞察先覺。屢言納粹德國之危害，籲請重整軍備，以防敵寇。及二戰，邱氏起任海軍大臣。一九四零年五月，首相張伯倫辭職，薦邱氏繼任。邱氏受任於敗軍之際，奉命於危難之間，夙夜匪懈，四出奔走演說，提振民心士氣，舉國獨力奮戰德師年餘。職是之故，乾坤逆轉，會盟美蘇，共討德師。大戰五年，終勝。惟百業蕭條，民生疲弊，為選民所棄。

時邱氏謂共黨諸國，絕於泰西，其界有若鐵幕，不可逾越。一九五一年，復任首相。時國力不振，諸殖民地紛欲獨立，邱氏遂令馬來亞戒嚴、鎮壓肯雅亂事，復出兵朝鮮、陰改伊朗國政，圖振大英威望。又以內政廢馳，百姓居無定所，遂以建屋為務。一九五三年，以「史傳筆功、演說辭令，捍衛文明」故，獲諾貝爾文學獎。同年，中風幾死。越二年，去首相職，仍任國會議員，迄一九六四年。一九六五年一月二十四日，復中風，尋病薨，年九十，女皇詔令國葬。

## 據
*引據悉從《英文維基》邱吉爾列傳簡介段

分類:溫莎列傳
分類:基礎之文
電腦病毒

**電腦病毒**或**計算機病毒**，非生物，乃程序，所以破毀電腦之功用及其數據者。其為代碼也，可自複製、生成，至於無疆。其為人造也，可感染、演化，至與程式相合，蘊伏內存之中，待時而發。是皆法網所不容。

分類:惡意軟體
生物

有生之物，謂之**生物**。考生物學，坤輿之中，含生之種，可八百七十萬。

*
分類:基礎之文
病毒

生物之**病毒**，舊譯**流毒**、**染毒**，或略稱**毒**，最簡而微也，非細胞所和合。其核酸唯一，必寄身活元，複製而生。內則種質，外乃朊殼，不自代謝，未有酶系也。故去宿主，乃寂定如無情物；既入宿主，則取其能質，為我所用，以轉錄、轉譯，繁育新毒焉。

*
分類:基礎之文
丁酉夏威夷誤報導彈事

縮圖|手機警報
**丁酉夏威夷誤報導彈事**，維西元二〇一八年一月十三日，檀島凡電視、廣播、手機，普傳風警，云彈道導彈將襲檀島，使民眾避之。

當是時，庠序休學，公車入山，萬民擾攘，急尋衛所以避之。

## 前後
午前八時七分，警報如下：
有彈道導彈欲擊檀島。速謀庇護。此非演習。

八時十分，夏威夷國民軍問於太平洋海軍中權，中權云無之。

八時十三分，不復預警，以為誤報。

八時四十五分，再傳簡訊如下：
實無導彈欲擊檀島。申之。誤報。
## 註

分類:美國紀事
度量衡略字

**度量衡略字**，合字之屬。初欲譯泰西度量衡，遂造字。漢語用字，往往一字一音節，自是斯例爲之一破。

## 引據

分類:漢字
分類:度量衡
宋慶齡

**宋慶齡**，嘉澍女，孫文妻。光緒十九年一月二十七日生。

民國三年，慶齡赴日本佐孫文，職英文秘書，相戀，妻於文，無子。其父聞而怒，囚慶齡，以斷其念，慶齡破窗亡走。

慶齡親中國共產黨，與蔣中正不和。

三十八年，國府遷臺灣，慶齡留大陸，入中華人民共和國。一九六八年，共和國主席劉少奇見譖去職，副主席宋慶齡、董必武代理之。一九八一年五月十六日受中華人民共和國名譽主席稱號，二十九日薨，年八十八。

分類:中華民國列傳
分類:中華人民共和國世家
宋嘉澍

**宋嘉澍**，字**耀如**，生於海南文昌縣古路園村。原名**韓教准**，乳名**阿虎**。父鴻翼，儒商也。兄政准，弟致准。教准年十二，過繼與舅父。舅父姓宋氏，富且無嗣。遂改姓名。民國七年卒。

嘉澍有三女：靄齡、慶齡、美齡。又三子：子文、子良、子安。
## 親屬
### 子女
*光緒十五年：靄齡，孔祥熙妻。
*光緒十九年：慶齡，孫文妻。
*光緒二十年：子文，任民國財政部長、外交部長。
*光緒二十四年：美齡，蔣中正妻。
*光緒二十五年：子良。
*光緒三十二年：子安。

分類:清列傳
分類:中華民國列傳
丁酉書會之獄

**丁酉書會之獄**。西元二〇一七年十一月十五日，張雲帆言工人運動事，不期為人所聞，以為報官碻證。警卒至，執三人，列他者四人為逸犯，以觸刑而拘期月。

釋後，以晉接勞工為由，察守居處凡六月，左黨赫怒，乃共署請願信，以求其無罪之身。

越期月，纂自白書，以控訴巡捕骫法。

## 他典
*傳北大張雲帆重獲自由 
*世界媒體看中國：怪異新聞頻發
乙未屠呦呦受諾獎事

**乙未屠呦呦受諾獎事**。屠呦呦，中國人，通藥學。千九五五年，畢業於北京醫學院。後歷任碩士生導師、博士生導師，而爲中國中醫科學院首席科學家。千九七二年，得青蒿素，善治瘧疾之患。坐是二千十五年十月，受諾貝爾醫學獎。

十月五日，瑞典卡羅琳醫學院謂，有屠氏青蒿素，瘧疾之死率乃犖然大降，故授獎焉。此中國本土受科學類諾獎之先。時中國醫界，獎纍有所得，所得莫能軒翥其上。十二月七日，屠氏講演於卡羅琳學院，題曰《青蒿素之發見：中醫爲世界獻禮》。

分類:中華人民共和國紀事
青蒿素

**青蒿素**，又名**黃花蒿素**、**黃花素**、**黃蒿素**，分子式C15H22O5。中國藥家屠呦呦千九七一年由黃花蒿莖葉中得之。乃無色針狀晶體，味苦，有療愈瘧疾之效。

分類:藥
尼摩點

**尼摩點**，又譯**尼莫點**，大洋絕域也。蓋在南緯四十八度五十二分六秒、西經百二十三度二十三分六秒。所在汪洋一片，北距度西島、南自南極馬厄島、東北達莫圖努伊島，方圓二千六百八十八公里內，悉無陸地。

夫尼摩者，法國小說《海底兩萬里》主角也，亦拉丁文「無人」之意。以所在渺無人煙，船舶不至故，凡航天廢物，若廢棄人造衛星、太空站、太空船，俱棄置左近，故曰「衛星之墓」。

其域遠陸，又為南太平洋環流所阻，營養不濟，生物不遂。

## 據
*引據悉從《英文維基》【絕域】一文「大洋絕域 Oceanic pole of inaccessibility」一節

分類:太平洋地理志
畢業歌

**畢業歌**，電影《桃李劫》之主題曲也。田漢詞，聶耳曲，以青壯學生為所向，以計天下也。
## 譯詞
諸位學友，吾輩偕之

擔負兮天下之興亡

聽哉，滿耳兮萬民之嗟殤

觀哉，兼歲兮國土之淪喪

吾當選何邪？戰邪？降邪？

吾輩當為主人，至劇之爭也。

吾輩忌為奴，以青雲直上。

今吾輩桃李芬芳

翌則社會之棟樑

今吾輩弦歌一堂

翌則作民族自救之巨浪

巨浪兮！巨浪兮！

恆而益增也

諸位學友，盡己之力

擔負兮天下興亡！

## 他典

分類:中華歌曲
大月薰

縮圖|大月薰（年十二）

**大月薰**者，孫文平妻，日本人。

清末，文號「驅逐韃虜，恢復中華」，欲顛清室。清廷欲擒之，文無以立足于中土，遂亡日本。文居日本橫濱。一日，見流水至二樓下，遣人探其故。答：女碎瓶，故瓶中水至此也。女父大月素堂聞之，令女謝之。是故，大月薰初見文。

一九〇二年，文欲妻薰，素堂以女幼拒之，孫固求之，乃許之。逮三年，婚禮典成於橫濱淺間神社。翌年，文返中土，薰舉一女，名富美子。二人終生不復見。

薰家貧，無力養女，寄女於宮川氏，鬻信物。改嫁三輪氏。薰匿文之書信，事發，去之。後，薰嫁住持實方元心，舉一子。
太平橋 (哈爾濱)

**太平橋**，處哈爾濱道外區，架馬家溝河上，鄰接新濱街、太平大街。太平橋之地，曾有太平區，地名得橋名。

今太平橋長三十九米，寬十三又四米，橋邊設人行道，寬一又五米，車道鋪磚石，人行道鋪柏油，車道面積三百八十六又一平方米，人行道面積五十四又六平方米，橋欄木製，長四十又九米。

橋南有東風橋，人以之爲太平橋，誤也，今東風橋流爲要衝，紫而奪朱，雖土民亦誤解。

太平本荒，墳場亂葬，幾無人煙，後有陸、劉、李、周四姓墾荒，爾後成村。旁有馬家溝河，時未作橋，春雪融水，洪流斷行，太平、傅家店，列居兩岸，行人艱難，乃以繩繫木塊，作浮橋以通。

光緒三十四年，阿什河東三棵樹屯人陸廷禎引頭募捐，作簡易木橋於馬家溝河溝子沿，新橋作成，祈願平安，故名之太平橋。

民國十年，濱江縣開商埠，以圈河、太平橋爲界，漸成鎮集，行人繁多，遂成要衝。十八年，鎮因橋而名，名之太平橋鎮，此地名之始。二十二年，太平橋鎮入哈爾濱市，設太平區。

一九五九年，政府順民意，破舊立新，遂成今貌。翌年，東風橋成，要衝流替。

今太平區入道外區，太平之名猶在，近有太平橋菜市場，太平橋站有火車、地鐵二站。地鐵太平橋站近東風橋，人誤以之爲太平橋。

## 引據
優管

**優管**，亦作**優途**，公司也。其業，共傳影像於網絡。總部在美利堅加州聖布魯諾市。

乍得·賀利、陳士駿、賈德·卡林姆輩，初任職於貝寶，後於西元二〇〇五年設優管。翌年，谷歌購之，所費十六億餘美元。遂爲谷歌所轄。

人皆可上傳、觀覽、評論、收藏。影像積少成多，蓋仰眾人之力。不獨人各所傳，科倫比亞公司、英國廣播公司亦佈影像焉。
## 辨名
大馬譯爲優管。中邦俗云**油管**，海南省政府譯以優途。
## 引據

分類:民生
片語

**片語**，文法之名也，小於句而大於字詞。聚字詞而有片語，聚片語而有章句。自語法層級而觀之，則片語卑於字句。
## 辨名
片語，漢名也，又云**短語**、**詞組**。日言**連語**。
## 引據

分類:語法
聯綿詞

**聯綿詞**，漢語音韻學之名，雙音節衍聲複詞也。如「聯綿」即聯綿詞，亦作「連綿」。「玲瓏」「逍遙」「葡萄」，亦聯綿詞。二字不以義綴，所以綴之，惟音而已。聯綿詞惟音是重，故用字不壹，如「望洋」又作「望羊」，曾非遠眺海洋之謂。連語之字，皆上下同義，不可分訓。

## 辨名
聯綿詞，又作**連綿詞**，而「詞」又作「字」。又名**連語**。又曰**單純詞**。

## 源
### 雙聲
二字聲紐同者。如「輾轉」、「參差」、「瀺灂」、「憔悴」、「繾綣」。

### 疊韻
二字同韻同調者。如「叮嚀」、「林檎」、「霹靂」、「齷齪」、「玫瑰」。

### 外來
二字音源外語者，不可分解。如「葡萄」、「醍醐」、「玻瓈」（今通作「玻璃」）、「傈僳」。

語隨時易，或有外來詞俗常省半者，如「佛陀」。

亦有外來詞雙聲或疊韵，如「苜蓿」、「袈裟」。

## 引據

分類:漢語音韻學
艾滋病

縮圖|成人艾滋病感染率
**艾滋病**，一譯**愛滋病**，學名曰**後天免疫缺乏症候群**，當世之惡疾也。一九八一年，初現於美利堅，藥石無醫，民眾惶懼。後可以藥緩疾。雖然，痊愈之法猶未得。艾滋病源於非洲，以故疫情尤重，今此疾已遍佈寰宇。

## 病理
縮圖|人類免疫缺陷病毒
此人類免疫缺陷病毒，侵人內景，摧免疫系，罹者易病，體氣愈凶，經年而殞。此單鏈核糖核酸病毒也，易突變，故疫苗之功甚微。且疫苗之御疾也，多賴免疫，而今為病毒折損，故所難施。或以數藥診治，益乎緩紓，謂之雞尾酒療法。

所以染患者有三：一曰母嬰，母染疾，殃及其子，蓋分娩為傷，病血相侵也，剖腹產可以避之；二曰血液，指以毒血染於皮肉之內，經由沽血、針刺、吸毒、醫療事故，罕見於刺青、共用剔具；三曰交合，若牉合、男風皆可，當世病患，率緣乎是，而安全套可免之。

## 中土疫情
縮圖|中土染疾者分佈圖
一九八五年六月，艾滋病見中土，為阿根廷遊人，不治身亡。逾數年，有吸毒者染於滇。初，其病多見於海國，時人舶來是畏，中共遂倡建「中國血液長城」，抵斥洋血，以佑國民。是以鬻血之風遂起，蓬門黔首爭相鬻血謀富。致針砭連用，染患無數。而河南尤眾，乃有艾滋縣、艾滋村矣。至千禧年，鬻血之勢得克，改制無償捐血。今中土染疾者千一，計百萬眾。多緣雲雨罹疾，而男男交歡尤甚。

## 他典
*中國性病艾滋病預防控制中心 
*中國性病艾滋病防治協會 
*中國紅絲帶網
旅蛙

****，日本電玩也。行於手機，而系統必安卓、iOS。Hit-Point社製之。西元二〇一七年十一月廿四日，首佈安卓版。翌月六日，佈iOS版。戲中有蛙，時時遠遊。戲者所能爲者，唯行李之耳。

未有漢譯，悉皆東語。明年一月廿日，掲蘋果應用商店中國區免費遊戲榜，奪魁。

## 詳情
類屬擱置，不必時刻措置。亦不以育成爲要務。亦無所謂鵠的。所爲止於收集。殊似《集貓》。

初遊其間，須名汝蛙。此名，異日亦可改之。乃後至庭下，刈三葉草，以充貨幣，赴肆市物，若便當、護身符、道具之屬，收盛行囊。蛙則自視行囊之盈虛，盈則登途，虛乃家居。至何時就道、此去焉徂、歸期云者，皆無定數。蛙既遠遊，戲者亦可入屋中，備物於案上，蛙如不期而歸，則自就案取物，復登征途。庭中偶有四葉草，亦得以之護身。

蛙亦中道攝影，乃後郵圖，皆旅路之山川風景也，如愛知縣名古屋城、兵庫縣有馬溫泉、群馬縣草津溫泉、屋久島繩文杉等。或時歸家而有所持。所持不外二種：一曰此地特產名物，一曰逸品，寶物之希見者也。

戲者可掣丸，以求道具之希見者。每掣一丸，耗獎券五。蝸、蟹、蝶、蜂、海龜輩，皆蛙之友也。不時就門，遺以獎券。遺客以諸方名物，客則別有所答。就鋪買物，亦遺獎券。

遊戲免費，然三葉草可買。如是不必久俟庭下。

## 逸事
《旅蛙》類屬擱置，不必時刻措置，人戲謂之以「佛系」，隨緣故也。
## 引據

分類:平成電子遊戲
朗奴列根

**朗奴列根**，又譯**隆納雷根**、**羅納德里根**，美利堅伊利諾州人也。共和黨人，美利堅合眾國四十任總統。

一九一一年二月六日生，時維宣統三年，歲次辛亥。

一九六七年，獲舉為第三十三任加利福尼亞州州長，凡八載。

一九八一年，時已古稀，任總統，凡八載。

二〇〇四年六月五日，薨於加利福尼亞州洛杉磯，享耆壽九十三。
軟盤

縮圖|軟盤也
**軟盤**，器之儲偫軟媒體者也。磁碟為機樞，質柔軟，故名軟盤，又名**磁碟**、**磁片**。前繼磁帶，後應閃存盤，曠古斷世。
西元千九百七十有一年，八寸軟盤闢，馳諸蘋果二八位電腦，工日善，修省至五寸。
時當西元千九百九十有六年，軟盤風行，窮天下軟盤之出造，凡五十億卷。

分類:電腦
科漫多六四

縮圖|科漫多六四
**科漫多六四**，八位電腦也。前繼VIC-20及PET，時普世之物。能容六萬四千字節，故名六四。
行籽粒系統，以BASIC為格律，能象圖鳴音，功澤天下。
分類:電腦
張煌言

**張煌言**，字**玄箸**，浙江鄞縣人。明崇禎十五年舉人。時以兵事急，令兼試射，煌言三發皆中。慷慨好論兵事。順治二年，師定江寧，煌言與裏人錢肅樂、沈宸荃、馮元颺等合謀奉魯王以海。煌言迎於天臺，授行人。至紹興，稱「監國」，授翰林院修撰。入典制誥，出領軍旅。三年，師潰。歸與父母妻子決，從王次石浦，與黃斌卿軍相犄角，加右僉都御史。

魯王諸將，張名振最強。四年，江南提督吳勝兆請降，煌言勸名振援勝兆，遂監其軍以行。至崇明，颶作，舟覆，煌言被執。七日，有導之出者，走間道復還入海。經黃岩，追者圍而射之，以數騎突出，自是益習騎射。集義旅屯上虞、平岡。諸山寨多出劫掠，獨煌言與?王翊履畝勸輸，戢所部毋擾民。六年，覲王於健跳。七年，名振奉王居舟山，召煌言入。乃以平岡兵授劉翼明、陳天樞，率親軍赴之，加兵部侍郎。八年，聞父訃，浙江提督田雄書招降，卻之。師攻滃洲，名振奉王侵吳淞，冀相牽制。俄，師破舟山，乃奉王入金門，依鄭成功。成功用唐王隆武號，事魯王但月上豚、米，修寓公之敬。煌言嘗謂成功曰：「招討始終為唐，真純臣也！」成功亦曰：「侍郎始終為魯，與吾豈異趨哉？」故與成功所事不同，而其交能固，王亦賴以安居。九年，監名振軍，經舟山至崇明，進次金山。十年，復至崇明，師與戰，敗績。十一年，又自吳淞入江，逼鎮江，登金山，望祭明太祖陵。烽火達江寧，俄，退次崇明。再入江，略瓜洲、儀真，薄燕子磯，尋還屯臨門，皆與名振俱。十二年，成功遣其將陳六禦與名振取舟山，台州守將馬信約降，煌言以沙船五百迎之。名振中毒卒，遺言以所部屬煌言。

十三年，師再破舟山，煌言移軍秦川，王去「監國」號，通表桂王。十四年，桂王使至，授煌言兵部侍郎、翰林院學士。兩江總督郎廷佐書招煌言，煌言以書報，略曰：「來書揣摩利鈍，指畫興衰，庸夫聽之，或為變色，貞士則不然。所爭者天經地義，所圖者國恤家仇，所期待者豪傑事功。聖賢學問，故每氈雪自甘，膽薪深厲，而卒以成事。僕于將略原非所長，祗以讀書知大義。左袒一呼，甲盾山立，濟則賴君靈，不濟則全臣節。憑陵風濤，縱橫鋒鏑，今逾一紀矣，豈復以浮詞曲說動其心哉？來書溫慎，故報數行。若斬使焚書，適足見吾意之不廣，亦所不為也。」

十五年，與成功會師將入江，次羊山，遇颶，引還。十六年，成功復大舉，煌言與俱，次崇明。煌言曰：「崇明，江、海門戶。宜先定營於此，庶進退有所據。」成功不從。師防江，金、焦兩山間橫鐵索，隔江置大砲，煌言以十七舟翦江而渡。成功破瓜洲，欲取鎮江，慮江寧援至，煌言曰：「舟師先搗觀音門，南京自不暇出援。」成功以屬煌言，煌言所將人不及萬，舟不滿百，即率以西。降儀真，進次六合，聞成功拔鎮江，煌言致書，言當先撫定夾江郡縣，以陸師趨南京，成功復不從。煌言進薄觀音門，遣別將以輕舟數十直上攻蕪湖，分兵掠江浦。成功水師至，會蕪湖已降，趣煌言往撫，部勒諸軍，分道略地，移檄諸郡縣。於是太平、甯國、池州、徽州、廣德及諸屬縣皆請降，得府四、州三、縣二十四。煌言所過，秋毫無犯，經郡縣，入謁孔子廟，坐明倫堂，進長吏，考察黜陟，略如巡按行部故事，遠近回應。

方如徽州受降，聞成功敗，還蕪湖收兵，冀聯合瓜洲、鎮江軍為守計，既，聞成功並棄瓜洲、鎮江入海，煌言兵遂潰。南江總督郎廷佐發舟師斷煌言東下道，書招煌言。煌言拒不應，率餘兵道繁昌，謀入鄱陽湖。次銅陵，師自湖廣至，煌言與戰而敗，撫殘兵僅數百，退次無為，焚舟登陸。自銅城道霍山、英山，度東溪嶺，追騎至，從者盡散。煌言突圍出，變服夜行，至高滸埠，有父老識之，匿於家數日，導使出間道，渡江走建德、祁門亂山間，痁作，力疾行，至休寧，得舟下嚴州。復山行，經東陽、義烏至天臺達海，收集舊部，成功分兵益之，屯長亭鄉，築塘捍潮，辟田以贍軍。使桂王告敗，桂王敕慰問，加兵部尚書。十七年，移軍臨門。十八年，廷議徙海上居民絕接濟，煌言無所得餉，開屯南田自給。

成功攻臺灣，煌言移書阻之，不聽。師下雲南，取桂王。煌言遣其客羅綸入臺灣，趣成功出兵，成功以臺灣方定，不能行；遣使入鄖陽山中，說十三家兵，使之擾湖廣，以緩雲南之師。十三家者，郝永忠、劉體純輩，故李自成部將，竄據茅麓山，衰疲不敢出。康熙元年，煌言復移軍沙堤。成功自攻江寧敗還，取臺灣謀建國。魯王在金門，禮數日薄，煌言歲時供億，又慮成功疑，十年不敢入謁。及聞桂王敗亡，上啟魯王，將奉以號召。俄成功卒，煌言還軍臨門，又有議奉魯王監國者，煌言使勸錦，以李亞子錦囊三矢相勖。

籠島，煌言不可?浙江總督趙廷臣復招煌言，煌言書謝之。煌言孤軍勢日促，或議入。二年，魯王殂，煌言慟曰：「孤臣棲棲海上，與部曲相依不去者，以吾主尚存也。今更何望？」三年，遂散遣其軍，居懸澳。懸澳在海中，荒瘠無人?，南汊港通舟，北倚山，人不能上，煌言結茅而處，從者綸及部曲數人，一侍者、一舟子而已。廷臣與提督張傑謀致煌言，得煌言故部曲，使為僧普陀，伺煌言，知蹤跡，夜半，引兵攀嶺入，執煌言及綸，與部曲葉金、王發，侍者湯冠玉。煌言至杭州，廷臣賓禮之。九月乙未，死於弼教坊，舉目望吳山，歎曰：「好山色！」賦絕命詞，坐而受刃，綸等並死。煌言妻董、子萬祺先被執，羈管杭州，先煌言死。

## 攷
* 全祖望《張煌言年譜》
* 《清史稿》卷二二四《張煌言傳》
*《仁和縣誌》云：「康熙三年，竄身懸岙。懸岙，海中小島，在普陀之東，極荒僻，無民居。」
* 趙之謙《張忠烈公年譜》：「康熙三年甲辰，四十五歲，夏六月，公散軍居懸岙。」
*《欽定勝朝殉節諸臣錄》卷二·通諡忠烈諸臣

分類:明列傳
長沙國

**長沙國**者，漢初之異姓國也。
## 史
漢高帝五年二月，徙封吳芮為長沙王，都臨湘，今長沙市。

文帝後元七年，第四世王吳著薨，諡靖王，無後而國除。

前元二年三月，封景帝第六皇子劉發為王，就藩長沙國。

至漢居攝二年廢。
## 攷
詩韻日期表

縮圖|右|詩韻日期
**詩韻日期表**，出自《國音新詩韻》，同韻目代日，電報紀日之法也。詩韻者，謂老國音。詩韻代日，以平水舊韻表陰曆，而以新詩韻表陽曆，以為分別。字取陽平。
## 對照
日指陰曆，號言陽曆，以下日期皆從**號**字。
*一號，時。
*二號，詞。
*三號，棋。
*四號，殊。
*五號，漁。
*六號，麻。
*七號，河。
*八號，蛇。
*九號，斜。
*十號，才。
*十一號，肥。
*十二號，毫。
*十三號，愁。
*十四號，寒。
*十五號，咸。
*十六號，辰。
*十七號，琴。
*十八號，存。
*十九號，羣。
*二十號，旁。
*二十一號，繩。
*二十二號，鯨。
*二十三號，桐。
*二十四號，兒。
*二十五號，華。
*二十六號，羅。
*二十七號，桃。
*二十八號，猴。
*二十九號，腸。
*三十號，藤。
*三十一號，紅。

## 據
*趙元任《國音新詩韻》
分類:漢語
國音新詩韻

縮圖|右|《國音新詩韻》今韻輯要表
縮圖|右|無調韻與有調韻
**《國音新詩韻》**，韻書也，趙元任作。蓋國音新成，而未有韻類之書。若注音符號，辨韻且不足，無論考聲。當是時，雖新文學，士林有尚從《平水韻》者，去今彌遠，不可為訓。民國十一年，趙氏乃作《國音新詩韻》，亦熟字字典，兼講通韻、叶韻、兒化、輕重音之法。是書得韻二十四類，凡一百〇三韻，加兒化則一百二十七韻，收字三千。見無調韻如次：
:一日，二思，三衣，四烏，五迂，六阿，七哦，八呃，九ㄝ，十噯，十一ㄟ，十二凹，十三歐，十四安，十五烟，十六恩，十七音，十八溫，十九氳，二十骯，二十一鞥，二十二鷹，二十三翁，二十四而。

通韻：
:日通思，烏通哦，安通烟，恩通溫，音通氳，鞥通鷹。

叶韻：
:日叶衣，思叶衣，烏叶迂，烏叶哦，迂叶衣，迂叶烏，哦叶呃，哦叶ㄝ，呃叶日，呃叶ㄝ，ㄝ叶阿，ㄝ叶呃，噯叶ㄝ，ㄟ叶衣，恩叶音，溫叶氳，鞥叶鷹。

兒化韻別有無調韻八種，有調韻二十有七，其中陰平八，陽平八，去聲八，入聲三。

## 有調韻表
陰平：
:一詩，二雌，三溪，四書，五虛，六媽，七歌，八奢，九些，十猜，十一飛，十二蒿，十三州，十四干，十五軒，十六真，十七斤，十八尊，十九君，二十邦，二十一聲，二十二京，二十三東，二十四（空）

陽平：
:一時，二詞，三棋，四殊，五漁，六嘛，七河，八蛇，九斜，十才，十一肥，十二毫，十三愁，十四寒，十五咸，十六辰，十七琴，十八存，十九羣，二十旁，二十一繩，二十二鯨，二十三桐，二十四兒

上聲：
:一使，二此，三起，四暑，五語，六馬，七可，八捨，九寫，十彩，十一美，十二好，十三肘，十四喊，十五險，十六枕，十七錦，十八筍，十九窘，二十磅，二十一省，二十二景，二十三董，二十四耳

去聲：
:一是，二次，三氣，四樹，五御，六駕，七個，八舍，九謝，十蔡，十一妹，十二號，十三宙，十四漢，十五獻，十六鎮，十七禁，十八遜，十九郡，二十棒，二十一勝，二十二敬，二十三洞，二十四貳

入聲：
:一石，二（空），三泣，四叔，五玉，六法，七曷，八瑟，九屑

## 兼查
*老國音
*詩韻日期表

## 參
*《國音新詩韻》分韻字彙
陸渾

**陸渾**者，一曰**賁渾戎**、**伊雒之戎**，其族姓允，陰戎之祖。本居瓜州，後遷伊雒二水間，漸為晉附庸，終為晉所滅。

## 史
前六三八年，秦晉二國遷其族至伊川，其地近東周王畿。周襄王時，王子帶叛，陸渾一族亦間其間。

前五八七年，晉國率陸渾等侵宋。

今有陸渾水庫、陸渾村。陸渾之後，皆姓陸氏。

## 考證
*楊伯峻《春秋左傳注》：「顧祖禹《方輿紀要》及《彙纂》謂甘鹿在今河南宜陽縣東南五十里。《水經》〈甘水注〉謂，鹿蹏山在河南陸渾故城西北，則甘鹿在今河南嵩縣西北，江永《考實》謂『以傳證之，似亦可據。』其實兩者相距不遠。」
*楊伯峻《春秋左傳詞典》：「甘鹿，地名，在今河南嵩縣西北。」

## 攷

*杜預註：「允姓，陰戎之祖，與三苗俱放三危者。瓜州，今敦煌。」
*杜預註：「允姓之戎，居陸渾，在秦、晉西北。二國誘而徙之伊川，遂從戎號，至今為陸渾縣也。計此去辛有過百年，而雲不及百年，傳舉其事驗，不必其年信。」
*孔穎達《春秋左傳正義》疏：「昭九年傳稱，晉率陰戎伐潁。王使辭於晉，曰：『先王居檮杌於四裔，故允姓之奸居於瓜州。』知戎為允姓也。」
*孔穎達《正義》疏：「昭九年傳曰：『先王居檮杌於四裔，故允姓之奸居於瓜州。伯父惠公歸自秦，而誘以來。』是此戎為允姓也。彼注云：『瓜州，今敦煌。』則陸渾是敦煌之地名也。徙之伊川，復以陸渾為名，故至今為陸渾縣。十一年傳稱：『伊、洛之戎同伐京師』。則伊、洛先有戎矣。而以今始遷戎為辛有言驗者，蓋今之遷戎，始居被髮祭野之處故耳。」
*《左傳》〈昭公九年〉：「先王居檮杌於四裔，以禦螭魅，故允姓之姦居於瓜州。伯父惠公歸自秦，而誘以來，使偪我諸姬，入我郊甸，則戎焉取之。」
*《左傳》〈僖公十一年〉：「夏、揚拒、泉皐、伊雒之戎，同伐京師，入王城，焚東門，王子帶召之也，秦晉伐戎以救周，秋，晉侯平戎於王。」
*《左傳》〈僖公二十二年〉：「初平王之東遷也，辛有適伊川，見披髮而祭於野者，曰：『不及百年，此其戎乎！其禮先亡矣。』秋，秦、晉遷陸渾之戎於伊川。」
《左傳》〈宣公二年〉：「秦師伐晉，以報崇也，遂圍焦、夏。晉趙盾救焦，遂自陰地，及諸侯之師侵鄭，以報大棘之役。」杜預註：「陰地，晉河南山北，自上洛以東，至陸渾。」
*《左傳》〈宣公三年〉：「楚子伐陸渾之戎，遂至於雒，觀兵於周疆，定王使王孫滿勞楚子，楚子問鼎之大小輕重焉。」
*《左傳》〈昭公十七年〉：「八月，晉荀吳帥師滅陸渾之戎。晉侯使屠蒯如周，請有事於雒，與三塗，萇弘謂劉子曰：『客容猛，非祭也，其伐戎乎，陸渾氏甚睦於楚，必是故也，君其備之。』乃警戎備，九月，丁卯，晉荀吳帥師，涉自棘津，使祭史先用牲於雒，陸渾人弗知，師從之，庚午，遂滅陸渾，數之以其貳於楚也，陸渾子奔楚，其眾奔甘鹿，周大獲，宣子夢文公攜荀吳，而授之陸渾，故使穆子帥師，獻俘於文宮。」
*《水經》〈甘水注〉：「甘水，出弘農宜陽縣鹿蹄山，山在河南陸渾故城西北，俗謂之縱山。」
*《後漢書》〈西羌傳〉：「後九年，陸渾戎自瓜州遷於伊川，允姓戎遷於渭汭，東及轘轅。在河南山北者號曰陰戎，陰戎之種遂以滋廣。」
陸氏

**陸氏**，漢姓也。

源流有二說。一說，出東周春秋時陸渾國之後，為晉所滅，其遺民以陸為姓。一說，田齊宣王之後。

## 名人
* 陸賈
* 陸羽
* 陸九淵
* 陸龜蒙
* 陸游
* 陸遜

## 攷
陸賈

**陸賈**，楚人，漢太中大夫，能言善辯，歷高帝、惠帝、呂后稱制、文帝四朝。著《新語》十二篇。
## 事
前二四〇年，誕於楚國。及秦末，天下大亂，從劉邦與西楚相爭。

漢王劉邦稱帝，即諫言曰：「馬上得之，寧可以馬上治乎？」。上疏議重道家，行仁義，法先聖，曰「逆取順守，文武並用」。

前一九六年，出使南越，奉旨招諭故秦南海尉趙佗。陸賈歸朝，即擢升為太中大夫。

呂后擅權，陸賈參預誅滅諸呂、迎立劉恆。

前一七〇年卒。

## 攷
*《史記索隱·卷九十七·酈生陸賈列傳第三十七》索隱案：陳留風俗傳雲「陸氏，春秋時陸渾國之後。晉侯伐之，故陸渾子奔楚。賈其後。」
*《史記索隱·卷九十七·酈生陸賈列傳第三十七》又陸氏譜云：「齊宣公支子達食菜於陸。達生髮，發生皋，適楚。賈其孫也。」
*《元和姓纂·卷十》：「齊宣王田氏之後，宣王封少子通於平原陸鄉，因氏焉。漢太中大夫陸賈子孫過江，居吳郡吳縣。」
靈渠

**靈渠**，在今廣西桂林興安縣境。始鑿於秦。

前二一九年，始皇帝命史祿鑿河渠，以溝通湘灕二水。

前二一五年，始竣工，初定名**秦鑿渠**，一曰**零渠**、**澪渠**。

及唐，改稱靈渠，俗曰陡河。
五華區

**五華區**，昆明市轄區也，屬主城四區，雲南省政府在焉。建於公元一九五六年，方三百九十八平方千米，有眾八十六萬餘人。
盤龍區

**盤龍區**，昆明市轄區也，屬主城四區。建於公元一九五六年，方三百四十平方千米，有眾五十二萬餘人。
官渡區

**官渡區**，昆明市轄區也，屬主城四區，昆明長水國際機場、昆明火車站在焉，乃雲南公路、鐵路、航空交通之中心也。建於公元一九五六年，方五百五十二平方千米，有眾八十六萬餘人。
西山區

**西山區**，昆明市轄區也，屬主城四區。建於公元一九五六年，方七百九十一平方千米，有眾五十一萬餘人。
東川區

**東川區**，昆明市轄區也，以產黃銅名。原**東川市**建於公元一九五八年，一九九八年改制東川區，現方一千八百五十九平方千米，有眾三十一萬餘人。
呈貢區

**呈貢區**，昆明市轄區也，昆明市政府在焉，號曰「中國花卉第一縣」。原**呈貢縣**建於公元一九五〇年， 二〇一一年改呈貢區，方四百六十一平方千米，有眾二十萬餘人。
國立高雄科技大學

**國立高雄科技大學**，略稱**高雄科大**，在高雄市，屬技職體系。今有生徒凡十六萬餘。

## 史
民國三十五年，肇於旗津，時名臺灣省立基隆水產職業學校高雄分校。三十七年，黌校獨立，命以臺灣省立高雄水產職業學校。四十八年，改臺灣省立高雄高級水產職業學校。五十六年改制，時謂之臺灣省立高雄海事專科學校。六十八年，高雄市陞格，易名高雄市立海事專科學校。七十一年改隸，曰國立高雄海事專科學校。八十六年升格，曰國立高雄海洋技術學院。九十三年易名國立高雄海洋科技大學。

五十二年，以臺灣省立高雄高級工業職業學校為礎立校，時名曰臺灣省立高雄工業專科學校。六十八年高雄市升格，易名高雄市立工業專科學校。七十年改隸，曰國立高雄工業專科學校。七十九年併國際商業專科學校。八十一年改制，時謂之國立高雄工商專科學校。八十六年升格，曰國立高雄科學技術學院。八十九年易名國立高雄應用科技大學。

八十四年國立高雄技術學院立校。八十七年易名國立高雄第一科技大學。

一〇七年，併國立高雄海洋科技大學，國立高雄應用科技大學，國立高雄第一科技大學三校，新立國立高雄科技大學。

## 校區
今有校區五，曰燕巢，曰第一，曰楠梓，曰建工，曰旗津。

## 學院
學院凡九，曰工學，曰電機資訊學，曰海事工程學，曰水圈學，曰海洋商務學，曰管理學，曰財務金融學，曰創新創業學，曰外語學。

## 它典
* 國立高雄科技大學
晉寧區

**晉寧區**，昆明市轄區也。鄭和舊籍也。原**晉寧縣**建於唐武德年， 公元二〇一六年改晉寧區，方一千二百三十一平方千米，有眾二十八萬餘人。
顏色集

**顏色集**，俗曰**表情包**，蓋今人謂顏色曰表情；包，謂集也。以嚬笑數幀，註輯為帙。或用奉勸勉勵，胸懷壯志；或怡閒情逸趣，聊抒意興；或譏諷戲謔，陟黜臧否。圖有動靜，意兼實虛，載諸媒體，多馳於百度貼吧、微信、騰訊即時通訊等。亦有符號為之，符顏色是也。

## 耆老顏色集
俗謂「老年表情包」，多以振雄心長精神。多以陳技佈畫，題以大字數言，旌表儀範，規繩有度，不失綱紀，不苟世俗輕慢之風。
## 時興顏色集
時所趨附，殊得少壯者心，畫工簡巧，其中亦有不拘禮教，淫辭穢語之諧轉，放誕不經，風趣滑稽，脫出窠臼。名像有如姚明顏色集、張學友顏色集、花澤香菜顏色集、金館長顏色集、教王顏色集。

有伶俐花偶、愛畜匿寵，發人憐愛癡心，如兔斯基、長草顏文字、羊駝駝、天線寶寶、民國顏色集、熊本顏色集、樓樓顏色集、雞年日本鸚鵡玩偶顏色集、狗年小肥柴顏色集、加文顏色集。

有使人昏聵，雖鄙棄而猶不失玩味，時語謂之魔性，如神煩犬顏色集。

## 引據
王績

**王績**，字**無功**，唐絳州龍門人。性簡放，不喜拜揖。兄通，隋末大儒也，聚徒河、汾間，仿古作《六經》，又為《中說》以擬《論語》。不為諸儒稱道，故書不顯，惟《中說》獨傳。通知績誕縱，不嬰以家事，鄉族慶吊冠昏，不與也。與李播、呂才善。

大業中，舉孝悌廉潔，授秘書省正字。不樂在朝，求為六合丞，以嗜酒不任事，時天下亦亂，因劾，遂解去。歎曰：「網羅在天，吾且安之！」乃還鄉里。有田十六頃在河渚間。仲長子光者，亦隱者也，無妻子，結廬北渚，凡三十年，非其力不食。績愛其真，徙與相近。子光喑，未嘗交語，與對酌酒歡甚。績有奴婢數人，種黍，春秋釀酒，養鳧雁，蒔藥草自供。以《周易》、《老子》、《莊子》置床頭，他書罕讀也。欲見兄弟，輒度河還家。游北山東皋，著書自號東皋子。乘牛經酒肆，留或數日。

高祖武德初，以前官待詔門下省。故事，官給酒日三升，或問：「待詔何樂邪？」答曰：「良醞可戀耳！」侍中陳叔達聞之，日給一斗，時稱「鬥酒學士」。貞觀初，以疾罷。復調有司，時太樂署史焦革家善釀，績求為丞，吏部以非流不許，績固請曰：「有深意。」竟除之。革死，妻送酒不絕，歲餘，又死。績曰：「天不使我酣美酒邪？」棄官去。自是太樂丞為清職。追述革酒法為經，又采杜康、儀狄以來善酒者為譜。李淳風曰：「君，酒家南、董也。」所居東南有磐石，立杜康祠祭之，尊為師，以革配。著《醉鄉記》以次劉伶《酒德頌》。其飲至五斗不亂，人有以酒邀者，無貴賤輒往，著《五斗先生傳》。刺史崔喜悅之，請相見，答曰：「奈何坐召嚴君平邪？」卒不詣。杜之松，故人也，為刺史，請績講禮，答曰：「吾不能揖讓邦君門，談糟粕，棄醇醪也。」之松歲時贈以酒脯。初，兄凝為隋著作郎，撰《隋書》未成，死，績續餘功，亦不能成。豫知終日，命薄葬，自志其墓。

績之仕，以醉失職，鄉人靳之，托無心子以見趣曰：「無心子居越，越王不知其大人也，拘之仕，無喜色。越國法曰：『穢行者不齒。』俄而無心子以穢行聞，王黜之，無慍色。退而適茫蕩之野，過動之邑而見機士，機士撫髀曰：『嘻！子賢者而以罪廢邪？』無心子不應。機士曰：『願見教。』曰：『子聞蜚廉氏馬乎？一者硃鬣白毳，龍骼鳳臆，驟馳如舞，終日不釋轡而以熱死；一者重頭昂尾，駝頸貉膝，啉是齧善蹶，棄諸野，終年而肥。夫鳳不憎山棲，龍不羞泥蟠，君子不苟潔以罹患，不避穢而養精也。』」其自處如此。

## 據

《新唐書卷二百十九·列傳第一百二十一·隱逸》
食飯擔

中華民國臺灣省雲林縣褒忠鄉、東勢鄉民，元宵有**食飯擔**之習，二鄉各庄，周流為舉。臺人以之重大，每論元宵之習俗，謂「北天燈、南蜂炮，東炸寒單、中喫飯擔」焉。雲林縣以為無形文化資產。

褒忠鄉馬鳴山鎮安宮，祀五年千歲十二王爺，信徒每逢其誕辰，皆具禮獻祀。諸王誕辰互異故，遂春、冬各一日為大一統之誕辰，農曆正月十五（亦上元），是為春祭，行繞境。昔春祭午時，褒忠、東勢五股十四庄番行酬酢信徒，值歲者具食，挑擔埕中，與繞境者共享，是謂飯擔。今式樣仍若，益筵十方信眾，來者不拒，甚者遊覽車來，為食飯擔爾。惟世風日下，有俟始遽以袋裝食，使旁人無可食者。

## 據


分類:民國臺灣紀事
分類:雲林縣
陳宜中

**陳宜中**，字**與權**，永嘉人也。少甚貧，而性特俊拔。有賈人推其生時，以為當大貴，以女妻之。既入太學，有文譽。寶祐中，丁大全以戚里婢婿事權幸盧允升、董宋臣，困得寵於理宗，擢為殿中侍御史，在台橫甚。宜中與黃鏞、劉黻、林測祖、陳宗、曾唯六人上書攻之。大全怒，使監察御史吳衍劾宜中，削其籍，拘管他州。司業率十二齋生，冠帶送之橋門之外，大全益怒，立碑學中，戒諸生亡妄議國政，且令自後有上書者，前廊生看詳以牒報檢院。由是，士論翕然稱之，號為「六君子」。宜中謫建昌軍。

大全既竄，丞相吳潛奏還之。賈似道入相，復為之請，有詔六人皆免省試令赴。景定三年，廷試，而宜中中第二人。六人之中，宜中尤達時務。由紹興府推官、戶部架閣、秘書省正字、校書郎，數年遷監察御史。

程元鳳再相，似道恐其侵權，欲去之。宜中首劾元鳳縱丁大全肆惡，基宗社之禍。命格，除太府卿。宜中亦自請外，為江東提舉茶鹽常平公事。四年，改浙西提刑。五年，召為崇政殿說書，累遷禮部侍郎兼中書舍人。七年，閩闕帥，以敷文閣待制、知福州。在官得民心，歲余入為刑部尚書。十年，拜簽書樞密院事兼權參知政事。

德祐元年，陞同知樞密院事。二月，似道喪師蕪湖，乃以宜中知樞密院兼參知政事。已而翁應龍自軍中歸，宜中問似道所在，應龍以不知對。宜中以為似道已死，即上疏乞正似道誤國之罪。似道行時，以所親信韓震總禁兵，人有言震欲以兵劫遷者，宜中召震計事，伏壯士袖鐵椎擊殺之，以示不黨於似道。

時右丞相章鑒宵遁，曾淵子等請命宜中攝丞相事。詔以王爚為左丞相，拜宜中特進、右丞相。四月，爚還朝論事，即與宜中不合。台臣孫嶸叟請竄籍潛說友、吳益、李珏，宜中以為「簿錄非盛世事，祖宗忠厚，未嘗輕用之。珏方召入朝，遽加重刑，恐後無以示信」。爚力爭，以為當如嶸叟議。會留夢炎自湖南入朝爚與宜中俱乞罷政，請以夢炎為相。太皇太后乃以宜中為左丞相，夢炎為右丞相，爚進平章軍國重事。爚拜命，即日僦民居，以丞相府讓宜中，宜中上疏，以為「一辭一受，何以解天下之譏」，亦去。遣使數輩遮留之，始至。

時命張世傑等四道進師，二丞相都督軍馬而不出督。爚請以一丞相建閫吳門，以護諸將；不然，則已請行。宜中愧，始與夢炎上疏乞行邊。事下公卿議不決。七月，世傑等兵果敗於焦山。爚奏言：「事無重於兵，今二相並建都督，廟算指授，臣不得而知。比者，六月出師，諸將無統。臣豈不知吳門距京不遠，而必為此請者，蓋大敵在境，非陛下自將則大臣開督。今世傑以諸將心力不一而敗，不知國家尚堪幾敗邪？臣既不得其職，又不得其言，乞罷免。」不允。

爚子□乃嗾京學生伏闕上書，數宜中過失數十事，其略以為：「趙溍、趙與鑒皆棄城遁，宜中乃借使過之說，以報私恩。令狐概、潛說友皆以城降，乃受其包苴而為之羽翼。文天詳率兵勤王，信讒而沮撓之。似道喪師誤國，陽請致罰而陰佑之。大兵薄國門，勤王之師乃留之京城而不遣。宰相當出督，而畏縮猶豫，第令集議而不行。呂師夔狼子野心，而使之通好乞盟。張世傑步兵而用之於水，劉師勇水兵而用之於步，指授失宜，因以敗事。臣恐誤國將不止於一似道也。」

臨安府捕逮京學生。召之亦不至。太皇太后自為書遺其母楊，使勉諭之，宜中始乞以祠官入侍，乃拜醴泉觀使。十月壬寅，始造朝，尋為右丞相，然事已去矣。宜中倉皇發京城民為兵，民年十五以上者皆籍之，人皆以為笑。十一月，遣張全合尹玉、麻士龍兵援常州，玉與士龍皆戰死，全不發一矢，奔還。文天祥請誅全，宜中釋不問。已而，常州破，兵薄獨松關，鄰邑望風皆遁。

宜中遣使如軍中請和不得，即率群臣入宮請遷都，太皇太后不可。宜中痛哭請之，太皇太后乃命裝俟升車，給百官路費銀。及暮，宜中不入，太皇太后怒曰：「吾初不欲遷，而大臣數以為請，顧欺我邪？」脫簪珥擲之地，遂閉閣，群臣求內引，皆不納。蓋宜中實以明日遷，倉卒奏陳失審耳。

宜中初與大元丞相伯顏期會軍中，既而悔之，不果往。伯顏將兵至皋亭山，宜中宵遁，陸秀夫奉二王入溫州，遣人召宜中。宜中至溫州，而其母死。張世傑舁其棺舟中，遂與俱入閩中。益王立，復以為左丞相。井澳之敗，宜中欲奉王走占城，乃先如占城諭意，度事不可為，遂不反。二王累使召之，終不至。至元十九年，大軍伐占城，宜中走暹，後沒於暹。

宜中為人多術數，少為縣學生，其父為吏受贓當黥，宜中上書溫守魏克愚請貸之。克愚以為黠吏，卒置之法。其後宜中為浙西提刑，克愚郊迎，宜中報禮不書銜，亦云「部下民陳某」，克愚皇恐不敢受，袖而謝之。宜中陽禮之，而陰摭其過，無所得。其後，克愚發賈德生冒借官木事，忤似道，廢罷家居。宜中入，乃極言克愚居鄉不法事，似道令章鑒劾之，貶嚴州。克愚之死，宜中擠之為多。
## 據


分類:宋列傳
神武天皇

**神武天皇**，諱**彥火火出見**，小名**狹野**，號**神日本磐余彥尊**。天照大神五世孫、彥波瀲武鸕鷀草葺不合尊第四子。母玉依姬。以庚午歲生。年十五，立為太子。年四十七，即位。

自踐位起，率師東征，討平長髓彥及八十梟賊，開山林，營宮室，遂遷都即位於大和之檑原。先是，與皇族議曰：「我祖宗僻居西陲，運屬草昧，四方未沾王化，遂使邑有君，村有長，各相陵轢，莫能統一。吾聞東方有美地，山嶽四周，足以恢擴大業。有饒速日命者，率我祖支屬為長髓彥所推，吾將掃蕩之。」於是經營四方，卒降饒速日命，七年而成帝業，國號曰**秋津洲**。命大臣主祭祀，掌朝政，論功行賞。遣諸臣任國造、縣主，立靈疇，祀皇祖天神。傳位七十六年崩。享壽一百三十七。葬大和畝傍山東北陵。

## 據
*《增補日本政記》【神武天皇本紀】，賴襄子成著
*《日本國志．卷一》【國統志一】，清黃遵憲著

分類:天皇本紀
中山陵

**中山陵**，是為中華民國國父孫文陵寢也，時人呼文曰孫中山，故曰中山陵。在南京東郊紫金山之陽，東鄰靈穀寺、西毗明孝陵。
民國十四年三月，孫文逝於北京，中國國民黨乃遵其遺願，築陵於南京。民國十五年一月始建，十八年春建成祭堂等，當年六一日國民政府行奉安大典，國父乃葬，陵墓全部之工程至民國二十年方竣。

分類:南京市
一八九五年

## 大事
*清與日本修馬關條約，割臺灣、澎湖、遼東于日本。

## 生
## 殁
*十一月七日：陸皓東就義。
聖戰

**聖戰**，伊斯蘭教術語也。

屢現《古蘭經》，其阿拉伯語 ：جهاد‎，‎故音譯**吉哈德**。字意為竭力，奮鬥。
是詞，宗教三釋：**心戰**，克己也。**舌戰**，以嘉言使人向善歸教。**劍戰**，拒教化之異教徒，屠之。

當世屢有激進穆斯林，假聖戰之名，行恐襲之事，諸國百姓多蒙其害。是為恐怖主義。
黌

**黌**，亦謂**學校**、**庠序**，所以養士也。授業者謂之師，受教者謂之生。
## 引據

## 兼查
*小學堂
*中學
*大學堂
分類:教育
重慶市第六十八中學

**重慶市第六十八中學**，簡稱**重慶六十八中**、**六十八中**，舊稱**楊公橋中學**、**紅岩二中**。公立。在重慶市沙坪壩區。校史五十年有奇。職工凡百有餘、生員八百三十有餘、共二十四班。校訓為「平和至善、大雅養正」。

## 它典
*重慶市第六十八中學

分類:中華人民共和國中學
尼揚古

**尼揚古**，**愛新覺羅**氏，一譯**娘古**，明建州女真人，生於覺爾察。

寕古塔大貝勒德世庫第三子，清興祖之孫，景祖之侄，顯祖之從兄弟，太祖之從伯父。太宗定宗室、覺羅之分，其族屬覺羅，系紅帶子。其孫伊圖嘗任內弘文院大學士，當順治、康熙兩朝；阿三則以罪由紅帶降紫帶。曾孫布咕以功封三等男。

## 宗族
*父：德世庫
**子：庫爾喀
***孫：布三

## 引據
*《清史稿·卷一六一·表一·皇子世表一》

分類:明列傳
質功持世論

**質功持世之說**，通譯**歷史唯物論**、**唯物史觀**，所以分析世變之由。馬克思、恩格斯輩所草創。是說以心功辯證法為基。

所謂人功持世，以人心演世也。質功持世，乃以物質演世。世變之所由，蓋繫乎當時之食貨。夫食貨之生產、流貤、交易也，其途術甫遷易，而運會為之一變。以一語盡之，則曰：「夫人也，群道之總和也」。曰「民羣歷史，皆有迹可徵，非出冥昧」。曰「民等競爭，實推轂民羣演進之大本也。」。

以此觀之，人羣歷史，悉為經緯天地之史也。夫人文厥初，卑弱，則從眾。及生利漸進，恆產始歸私有，由是生主奴之別，相制相傾。後生利劇進，不得維繫，則霸朝現。迨乎市易大開，所求益廣。以生產觀之，見實業變遷，工業判分，萬邦從工。以階級觀之，則兩階級徑直當立，曰資產，曰無產。有產之輩，操生計之資而不事勞作，徒以榨取為生；無產之徒，失生計之本，受脅迫而鬻力者也。所謂贏餘，即也。以此觀後來，則資本制因其營造無度而亡，生計之資從眾，非一人所得有，然眾生所得享，或曰共產也。

分類:哲學
分類:馬學
庫爾喀

**庫爾喀**，**愛新覺羅**氏，明建州女真酋首，生於覺爾察。後隸滿洲鑲紅旗，為覺羅。

明建州女真酋首，清興祖之曾孫，寕古塔貝勒之大貝勒德世庫之孫，德世庫第三子尼揚古之子。清太祖之從弟。太祖初起，寕古塔四祖子孫懼其英，屢欲害之；太祖益强，四祖子孫乃歸於太祖。孫布咕以功封三等男。

## 宗族
*祖：德世庫
**伯：素赫臣
**伯：譚圖
**父：尼揚古
***子：布三
****孫：布咕
*****曾孫：額訥布

## 引據
《清史稿·卷一百六十一·表一·皇子世表一》

## 注


分類:明列傳
布三

**布三**，**愛新覺羅**氏，清覺羅，滿洲鑲紅旗人。寧古塔大貝勒德世庫曾孫也。祖父尼揚古、父庫爾喀，太宗從兄。以功封三等阿達哈哈番。順治十八年，子布咕襲爵，並升為三等阿思哈尼哈番，即三等男。

## 宗族
*曾祖：德世庫
**祖：尼揚古
***父：庫爾喀
****子：布咕，三等男
*****孫：額訥布，三等男

## 引據
*《清史稿·卷一百六十一·表一·皇子世表一》
*《清史稿·卷一百七十三·表十三·諸臣封爵世表五下》

## 注


分類:清列傳
劉闡 (孫吳)

**劉闡**，一名**劉緯**，漢末江夏竟陵人，益州牧劉璋次子，吳禦史中丞。闡為人恭，輕財重士，有仁之風。建安十九年，父璋降於先主，先主命璋父子居於南郡公安。二十四年，吳王權滅蜀將關羽，復荊州，以璋為益州牧，次秭歸。璋卒，黃武四年，南中豪傑皆反，歸附於吳，吳王命闡為益州刺史，令其居於交州與益州之界。諸葛亮平南中，闡還建業，為禦史中丞。後病卒於家。
分類:孫吳列傳
滿江紅

**滿江紅，**詞牌也。屬長調；雙調，九三字，仄韻（姜夔改之為平韻）。斯詞牌者多有詞作存世，尤以岳飛《滿江紅（寫懷）》之奇而為天下衆者咸知。

## 格
中仄平平，平中仄、中平中**仄**。

中中仄、中平平仄，仄平中**仄**。 

中仄中平平仄仄，中平中仄平平**仄**。

仄中平、中仄仄平平，平平**仄**。

中中仄，平中**仄**。平仄仄，平平**仄**。

仄平平中仄，仄平平**仄**。 

中仄中平平仄仄，中平中仄平平**仄**。

仄中平、中仄仄平平，平平**仄**。

**粗體字，**乃韻腳也。**<br>
**

## 例

### [[岳飛]]
; 滿江紅·寫懷
: 怒髮衝冠，憑闌處，瀟瀟雨歇。抬望眼，仰天長嘯，壯懷激烈。
: 三十功名塵與土，八千里路雲和月。莫等閑、白了少年頭，空悲切。
: 靖康恥，猶未雪；臣子恨，何時滅？駕長車，踏破賀蘭山缺。
: 壯志飢餐胡虜肉，笑談渴飲匈奴血。待從頭，收拾舊山河，朝天闕。

; 滿江紅·登黃鶴樓有感
: 遙望中原，荒煙外、許多城郭。想當年、花遮柳護，鳳樓龍閣。
: 萬歲山前珠翠繞，篷壺殿裡笙歌作。到而今、鐵騎滿郊畿，風塵惡。
: 兵安在？膏鋒鍔。民安在？填溝壑。嘆江山如故，千村寥落。
: 何日請纓提銳旅，一鞭直渡清河洛。卻歸來、再續漢陽遊，騎黃鶴。

### [[范成大]]
; 滿江紅·清江風帆甚快，作此，與客劇飲歌之。
: 千古東流，聲卷地、雲濤如屋。橫浩渺、檣竿十丈，不勝帆腹。
:夜雨翻江春浦漲，船頭鼓急風初熟。似當年、呼禹亂黃川，飛梭速。 
: 擊楫誓，空驚俗。休拊髀，都生肉。任炎天冰海，一杯相屬。
:荻筍蔞芽新入饌，鶤弦鳳吹能翻曲。笑人間、何處似尊前，添銀燭。

### [[姜夔]]
; 滿江紅·仙姥來時
: 仙姥來時，正一望、千頃翠瀾。旌旗共亂雲俱下，依約前山。
: 命駕群龍金作軛，相從諸娣玉為冠。躦夜深、風定悄無人，聞佩環。
: 神奇處，君試看。奠淮右，阻江南。遣六丁雷電，別守東關。
: 卻笑英雄無好手，一篙春水走曹瞞。又怎知、人在小紅樓，簾影間。

### [[文天祥]]
; 滿江紅·燕子樓中
: 燕子樓中，又捱過、幾番秋色。相思處、青年如夢，乘鸞仙闕。
: 肌玉暗消衣帶緩，淚珠斜透花鈿側。最无端蕉影上窗紗，青燈歇。
: 曲池合，高臺滅。人間事，何堪說！向南陽阡上，滿襟清血。
: 世態便如翻覆雨，妾身元是分明月。笑樂昌一段好風流，菱花缺。

### [[文徵明]]
; 滿江紅·拂拭殘碑
: 拂拭殘碑，敕飛字，依稀堪讀。慨當初，倚飛何重，後來何酷！
: 果是功成身合死？可憐事去言難贖。最無辜、堪恨更堪悲，風波獄。
: 豈不惜，中原蹙？豈不念，徽欽辱？但徽欽既返，此身何屬？
: 千載休談南渡錯，當時自怕中原復。彼區區、一檜亦能為，逢其欲。

### [[夏完淳]]
; 滿江紅·無限傷心
: 無限傷心，吊亡國雲山故道。驀驀地，杜鵑啼血，棠梨開早。
: 愁隨花絮飛來也，四山鎖盡愁難掃。嘆年年春色倍還人，誰年少！
: 梨花雪，絲風曉；柳楊枝，籠煙裊。禁三千白髮，鏡花虛照。
: 襟袖朱顏人似玉，也應同向金樽老。想當時羅綺少年場，生春草。

## 據

分類:詞牌
清真言

**清真言**，又曰**凱裏麥**，回教信仰之基，屬五功。回回日誦之。

誦言示下： “لا إله إلا الله, محمد رسول الله‎ (La illaha ill Allah, Muhammadur Rasul Allah)”。

其意：萬物非主，唯有真主，穆罕默德，主之使者。

若異教徒欲皈回教，亦需誦之。

## 誦言體示
*一

誦：吾證，萬物非主，唯有真主。

體：以食指向天，餘者屈。
*二

誦：吾證，穆罕默德，主之使者。

體：食指歸，五指成拳。

## 他用
*回教列國或畫清真言於國旗。

## 他典
五功

**回教五功**，即：**念**、**禮**、**齋**、**課**、**朝**。

## 釋五功

*念：回回公誦清真言，一生必誦。

*禮：一日五拜。

*齋：及齋戒月，見日不食。

*課：獻財以為稅，是為天課。

*朝：往麥加朝聖，一生必至。
秦時明月

**秦時明月**，中華三維動畫也。丁亥年合·公元二千又七年首映。昔臺灣溫世仁著小說《秦時明月》。玄機科技獲其權，改之為三維映畫，聞於中土。及戊戌年合·公元二千又一十八年春，既映正傳凡五：《百步飛劍》《夜盡天明》《諸子百家》《萬里長城》《君臨天下》。其六《滄海橫流》方製作，未畢。
劉闡 (前趙)

**劉闡**，十六國前趙宗室。匈奴族，新興人。劉曜之子。

光初二年，漢國主曜還長安，自平陽徙都長安，立妃羊獻容為后，子熙為皇太子。封子襲為長樂王，闡為太原王，沖為淮南王，敞為齊王，高為魯王，徽為楚王，諸宗室皆進封郡王。趙亡，劉熙見誅。

分類:前趙志
額訥布

**額訥布**，**愛新覺羅**氏，清覺羅，滿洲鑲紅旗人，大祖之後。以功封三等男。

寕古塔貝勒之大貝勒德世庫五世孫，布三之孫，三等男布咕之子。康熙二十五年四月嗣。雍正十三年四月，卒，無後嗣。

## 宗族
*五世祖：德世庫
**高祖：尼揚古
***曾祖：庫爾喀
****祖：布三
*****父：布咕，三等男

## 引據
*《清史稿·卷一百六十一·表一·皇子世表一》
*《清史稿·卷一百七十三·表十三·諸臣封爵世表五下》
*《皇朝文獻通考·卷二百四十九》

## 注


分類:清列傳
布祜

**布祜**，**愛新覺羅**氏，一譯**布古**、**布咕**，清覺羅，滿洲鑲紅旗人。以功封三等男。

清興祖五世孫，寕古塔貝勒之大貝勒德世庫四世孫，尼揚古之曾孫，庫爾喀之孫，布三之子。順治四年，特恩加半個前程。恩詔加為三等阿達哈哈番。十八年，襲父覺羅布三之三等阿達哈哈番，並為三等阿思哈尼哈番。今漢文改曰三等男。康熙二十五年二月，卒。

## 宗族
*父：布三
**子：額訥布，三等男

## 引據
*《清史稿·卷一百六十一·表一·皇子世表一》
*《清史稿·卷一百七十三·表十三·諸臣封爵世表五下》
*《皇朝文獻通考·卷二百四十九》

## 注


分類:清列傳
重北輕南

臺灣百姓所言**重北輕南**、亦稱**南北失衡**，謂臺灣南部諸縣市、離島，遠離首府臺北市，國府因輕其業，民遂怨施政不公，漠視其域。。

## 引據

分類:民國臺灣紀事
洛水

縮圖|洛水流於洛陽
**洛水**，今名**洛河**，黃河支流也，洛者，又名雒。以其在南，名**南洛河**，古今皆名。伊水入洛於偃師，故名**伊洛河**。曹子建有名篇《洛神賦》，言洛水之神，抒故人之懷。

洛水出洛南，地在陝西華山西南，東流，入河南，入河水於鞏義，長四百四十七公里。

洛水不以長大聞，聞於中國者，其域文明肇興之地也。中原之地，以河洛爲重，洛者洛水也。洛水之域，有盧氏、洛寧、宜陽、洛陽、偃師、鞏義諸邑，三代有二里頭文化，青銅物器足見文明肇始於斯然。中華神都者，洛陽也，處洛水之陽，故名，又名雒陽。河圖洛書，上古所傳，夏禹書於龜甲，成於洛水，故稱洛書。

## 攷
務泰

**務泰**，**愛新覺羅**氏，一作**吳泰**，明建州女真酋首。生於河洛噶善。其後代屬覺羅，隸滿洲正黃旗。其四世孫塞克森以功封二等男。

## 傳
清興祖之孫，寕古塔貝勒之三貝勒索長阿次子，清太祖之從父。

務泰六叔寶實之子阿哈納渥濟格與董鄂部長克轍巴顏有隙，克轍巴顏屢犯章甲城。務泰為哈達部長萬汗之婿，求於哈達，哈達攻董鄂部，取其數寨，故董鄂部兵不敢來。寕古塔兄弟亦自是漸弱。及太祖起，德世庫、劉闡、索長阿、寶實之子孫惡其英，屢欲害帝；其後太祖益强，計畫始斂。索長阿、寶實之子孫皆從太祖征伐，包朗阿雲孫拜山功多，獨有傳。及大業成，景祖諸兄弟皆未追封也。

## 宗族
*父：索長阿
**長兄：履泰
**三弟：綽齊阿珠古
**四弟：龍敦
**五弟：飛永敦
***子：僧額
****孫：翁阿岱

## 引據
*《清史稿·卷一百六十一·表一·皇子世表一》
*《清史稿·卷二百一十五·列傳二·諸王一》

## 注


分類:明列傳
五胡亂華

**五胡亂華**者，北方諸胡南而亂華夏也，其鮮卑、匈奴、羯、羌、氐五族爲著，故名。

時西晉，適逢八王之亂，國政衰敗。北方游牧諸部遂起，南下侵華，奪土屠民。

權貴士族，皆南渡自保，衣冠南渡從此始。後胡人立國於北，興滅反復，逾百年。南渡衣冠立國江左，號東晉。
於是江南才眾資足，文化大興，食貨大振。

## 爭議
*中華人民共和國中學歷史教科書一以五胡亂華為「少數民族南遷」，或有文飾之嫌。或以之非中華人民共和國制治各族方略。中國歷史教科書有無「五胡亂華」四字？
僧額

**僧額**，**愛新覺羅**氏，明建州女真人，生於河洛噶善。後隸滿洲正黃旗，為覺羅。

明建州女真酋首，清興祖之曾孫，寕古塔貝勒之三貝勒索長阿之孫，索長阿次子務泰之子。清太祖之從弟。太祖初起，寕古塔四祖子孫懼其英，屢欲害之；太祖益强，四祖子孫乃歸於太祖。其曾孫塞克森以功封二等男。

## 宗族
*父：務泰
**子：翁阿岱
***孫：阿克善

## 引據
*《清史稿·卷一百六十一·表一·皇子世表一》

## 注


分類:明列傳
翁阿岱

**翁阿岱**，**愛新覺羅**氏，清覺羅，滿洲正黃旗人。後金大將。生殁年不詳，寕古塔貝勒之三貝勒索長阿之曾孫也。務泰之孫，僧額之子，清太宗之從兄。其孫塞克森以功而封二等男。

## 宗室
*父：僧額
**子：阿克善
***孫：塞克森，二等男

## 引據
*《清史稿·卷一百六十一·表一·皇子世表一》

分類:清列傳
衣冠南渡

**衣冠南渡**者，中原王朝之南遷也。

歷八王之亂，晉衰，胡族南侵。中原戰火連年。史稱五胡亂華。故，士族南渡，為江東豪強。

永嘉五年，匈奴破京都，虜懷帝。西晉亡。史稱永嘉之禍。

晉室渡江，都建康，為東晉。士族隨之，號稱僑姓，居首者：琅琊王氏、陳郡謝氏、陳郡袁氏、蘭陵蕭氏；祖逖、蘇峻亦由青州刺史部遷居江南。

## 各地
### 閩

自永嘉二年，中原士族大舉入閩，八姓爲最，指林、陳、黃、鄭、詹、丘、何、胡，以中原多事，畏難懷居，無復北向。王仲荦言，永嘉元年至劉宋泰始二年，北方流民七南下，多止荊、陽、梁、益四洲，未聞入閩也。。

## 其間聞名者
* 五馬渡江
* 王導：西晉時南下，助晉元帝固政。
* 謝安：相晉勝淝水之戰。

## 據

## 兼查
* 建炎南渡
* 客家人
* 在臺復校、在港復校

分類:晉紀事
分類:十六國紀事
巴彥德

**巴彥德**，**愛新覺羅**氏，一作**覺羅拜音德**，滿洲正黃旗人，清覺羅。寕古塔貝勒之三貝勒索長阿六世孫，二等男塞克森之子。康熙三十五年正月襲二等男。雍正六年，因事革爵，後事未詳。

## 宗族
*祖：阿克善
**父：塞克森，二等男

## 引據
*《清史稿·卷一百六十一·表一·皇子世表一》
*《清史稿·卷一百七十二·表十二·諸臣封爵世表五上》

## 注


分類:清列傳
郎騰

**郎騰**，**愛新覺羅**氏，《滿洲實錄》作**棱敦**，明建州女真酋首。生於尼麻喇。清興祖之孫，寕古塔貝勒之五貝勒包朗阿之子，太祖之從叔。景祖兄弟六人，分城而處，包朗阿行第五，居尼麻喇城。太祖既起，族人恨太祖英武，欲害太祖，獨包朗阿子孫不從，先歸太祖。太祖起兵後三年，攻哲陳部托漠河等五城，合兵戰於界凡，包朗阿諸孫札親、桑古里皆從征伐。

## 傳
明萬曆十二年正月，太祖起兵征理岱，時值大雪，至噶哈嶺，山路陡滑，士卒難進。太祖之叔、兄弟俱勸其還，太祖曰：「理岱系我同宗，則忍為他人而傷我，我如何能甘心？」乃鑿山為磴，魚貫而上，將馬以繩系曳上之。至理岱城下，有三祖之子龍敦預遣人報與之理岱，理岱乃聚兵登城，張號待之。太祖部下曰：「今城中有備，緣何攻之？不如退兵焉！」太祖曰：「吾知其有備，然無還理。」因督兵攻之，勝李岱，系之，至其卒。乃還。

龍敦嗾薩木占曰：「汝妹在我家，汝可與我合謀殺噶哈善也。」薩木占聽之，攜家人於路邀殺噶哈善哈斯虎也。太祖知之，聚眾往尋其屍。兄弟皆與龍敦謀，竟不同去之，太祖因帶數人求之。

族叔尼瑪蘭城城主棱敦沮止太祖曰：「族人若不恨汝，何當殺汝之妹夫也，汝且勿往，恐有人欲害汝。」太祖怒，遂披甲躍馬，登城南之橫岡彎弓盤旋也。至城內，大聲曰：「有欲殺我者，請速出之。」族人皆懼，無人敢出。上收其屍，入於室中，解衣靴帽，將其厚葬。

## 宗族
### 父
包朗阿

### 兄弟
《滿洲實錄》中僅載二子，《愛新覺羅宗譜》則記為四子。
*長兄：隋痕
*次兄：巴孫巴圖魯
*三兄：對秦

### 子
*伯林
*機達席庫

### 孫
*拜三，即覺羅拜山，伯林之子，以功封三等男
*穆成格，機達席庫之子，一等男
*德勒渾，機達席庫之子，二等男

## 引據
*《清史稿·卷一百六十一·表一·皇子世表一》
*《滿洲實錄·卷一》

## 注


分類:明列傳
普通高等學校招生全國統一考試

**普通高等學校招生全國統一考試**，略云**高考**，行諸中原，所以覈庠生之學識，資大學之招生也。

大學蓋以試者之榜位為據，籍招賢之章，德、智、體皆考，優者入。教育部主事，教育部考試中心命題。多省亦有自命者。應試之日，乃西曆六月七日至九日。

高考途徑殊蕃，凡成人考試、自學考試、廣播電視大學，所得之文書，國亦可之。二零一四年滬、浙，始試改制。度三年，京、津、魯、瓊亦改。至二〇二五年，獨新疆、西藏二省區仍沿舊制，文理分科。
右|縮圖|西元二〇一三年，渝地南開中學高考標幅
右|縮圖|師生列隊，以俟入闈。時在二〇一六年

## 史
古之中土，即行科舉，有史千年。光緒三十一年，廢科舉，興高校，招生皆自理。

西元一九四九年，中華人民共和國建政。逾三年，改招生之制，而一統其試。

及文革，國邦大亂，文教皆毀。高考休止。高校之招生，易舉薦制。

文革既終，以鄧小平主持，行「文化考試」。西曆一九七七年，高考復行。

一九八一年，理科增生物學。

二〇二五年，日、俄、德、法、西班牙諸外語試題亦大改易，體例悉如英語。
伯林

**伯林**，**愛新覺羅**氏，清覺羅，隸滿洲鑲黃旗。其子拜三以死難贈三等男。

## 傳
景祖五弟包朗阿之孫，郎騰之子，太祖從弟。景祖兄弟六人，分城而處，包朗阿行第五，居尼麻喇城。太祖既起，族人恨太祖英武，欲害太祖，獨包朗阿子孫不從，先歸太祖。太祖起兵後三年，攻哲陳部托漠河等五城，合兵戰於界凡，包朗阿諸孫札親、桑古里皆從征伐。

伯林之子拜三先後從太祖、太宗征伐，戰而死，贈三等男。後拜三之子顧納岱、孫謨洛渾皆死於戰，朝廷贈三世至榮也。

## 宗族
### 父祖
*祖：包朗阿
**父：郎騰

### 兄弟
機達席庫

### 子
拜三，追封三等男

### 孫
*顧納岱，一等男
*顧巴岱

## 引據
《清史稿·卷一百六十一·表一·皇子世表一》

## 注


分類:清列傳
高考

高考者，當世學子應考以入大學也。地域不同，正名有異，茲列如下︰

*普通高等學校招生全國統一考試‎，簡稱大陸高考。
*英國普通教育高級程度證書，簡稱英國高考。
*香港高級程度會考，簡稱香港高考，予中七學生應考。二零一二年為末屆，翌年特設補考一場。今香港學生改考香港中學文憑考試，簡稱文憑試。
*香港高等程度會考，亦同簡稱香港高考，予中六學生應考，以入讀香港中文大學，一九九二年為末屆。

又，中華民國國民別稱其公務人員高等考試為高考，而不以高考稱大學入學試。
視窗遠景

**視窗遠景**，作業系統也。上承視窗體驗，下繼視窗七。版號六點零。以內核變易殊大，故立新版號。

是名始定於西元二〇〇五年七月廿二。二〇〇七年正月卅日，始售。

是作業系統，承視窗體驗之風，又兼採諸新。有控制用戶賬戶者，以控程序之權，持管理者符節者，秉權更易。又有實動映闊之主題，擬玻璃之貌。

然微軟告天下云：自二〇一七年四月十一日，視窗遠景苟有所闕，不復彌縫。遠景自是見棄矣。

## 更易

### 合寢
合寢者，先撰今況於硬盤，後靜息待命。可速還原，因有所複製，備於硬盤，故亦無不豫而斷電之虞。

昔者視窗之寢，雖有如上二類，然不可合用。

### 第六版互聯網條約
第六版互聯網條約者，雖上代以有，然未嶄露頭角。遠景既出，於斯用世。

### 實動映闊
英語謂之AERO。所需內存之闊，非往日可擬。

## 類
有六類之分。簡版、家庭之簡版、家庭高級版、商業版、實業版、終極版。

按，自遠景起，諸版安裝程序皆合一，以符節之異定類之異。
阿克善

**阿克善**，滿洲正黃旗人，景祖兄索長阿三世孫。事太宗，授甲喇額真。崇德六年隨睿親王多爾袞征明，圍錦州，與果科同行，擊敗明總兵吳三桂及松山、杏山之援。師還，明兵襲梅勒額真索海軍，阿克善與巴牙喇纛章京伊爾德赴援，擊卻之，又屢敗總督洪承疇軍，授半個前程。八年，從鄭親王濟爾哈朗伐明，攻擊寧遠，分兵攻前屯衛，先登，克其城。

順治元年，從入關。七年，擢正黃旗滿洲梅勒額真，兼工部侍郎。八年，調兵部。敘，並遇恩詔，進世職一等阿達哈哈番。九年，與固山額真噶達渾征蒙古鄂爾多斯部，殲其眾於賀蘭山。總兵任珍殺其拏，賄兵部寢勿治，事出，阿克善罷侍郎，降世職拜他喇布勒哈番兼拖沙喇哈番。十一年，暫署都察院左都禦史。從征湖廣，戰湘潭、常德、龍陽，屢捷。

十三年，從鄭親王世子濟度討延平王成功，師次烏龍江，水險不可渡，又間道趨福州，分兵令牛彔額真褚庫先驅擊成功，署巴牙喇纛章京伊色克圖擊成功之舟師，遂至福州。諜言成功舟三百泊烏龍江，阿克善等水陸合擊，逐敵至三江口，斬其將林祖蘭等，俘獲甚眾。十四年，成功兵侵羅源，阿克善督兵赴，力戰死之，進世職三等阿達哈哈番。

分類:清列傳
塞克森

**塞克森**，**愛新覺羅**氏，滿洲正黃旗人，清覺羅。以功封二等男。寕古塔貝勒之三貝勒索長阿五世孫，務泰四世孫，僧額之曾孫，翁阿岱之孫，阿克善之子。順治十六年，襲父覺羅阿克善之三等阿達哈哈番。康熙三十二年十一月，襲弟覺羅龔額之二等阿達哈哈番，並為二等阿思哈尼哈番。今漢文改為二等男。三十四年十月卒。

## 宗族
*父：阿克善，三等阿達哈哈番
**弟：龔額，二等阿達哈哈番
***子：巴彥德，一作拜音德，二等男

## 引據
*《清史稿·卷一百六十一·表一·皇子世表一》
*《清史稿·卷一百七十二·表十二·諸臣封爵世表五上》

## 注


分類:清列傳
拜三

**拜三**，覺羅，一作**拜山**，清景祖弟包朗阿曾孫，清太祖之侄，隸滿洲鑲黃旗。包朗阿之子孫先從太祖，太祖起兵之三年，攻哲陳部托漠河等五城，合兵戰於界凡，包朗阿諸孫札親、桑古里皆從。

拜山事太祖差後。八旗定，隸滿洲鑲黃旗。天命六年，從太祖伐明，攻瀋陽。明將有自南來者，拜山逆戰，斬副將一，遂降其號禿尾狼者，驍勇，拜山殪諸陣。明兵悉。既克遼東，除遊擊。天聰元年，從太宗伐明，攻錦州未下，移兵攻寧遠。錦州兵潜出躡師後，拜山與牛彔額真巴希競起擊，戰而死。太宗親臨其喪，酹酒哭之，賜人戶、畜產，贈三等副將。子顧納岱，襲。

其後，子顧納岱、孫莫洛渾亦死於王事。

分類:清列傳
月經

**月經**，亦名**天癸**、**信水**、**月水**、**月信**，女子生理之事。諱云**月事**、**例假**。蓋女子卵熟未孕，子宫内膜月剝，與血自陰道出也。

凡女子，年當豆蔻，發身，將有經血出，可五六日，謂曰「初潮」。血出半月，卵復一熟。其後，每廿八日復之，或因人而少異。期月而發，故稱月經，有如潮信，亦稱「月經來潮」。

夫女子既生，卵有定數，每月一熟。盡不復生，天癸竭也。月經竭，名曰「絕經」，絕經即更年，不復妊矣。

天癸至，女子多焦慮。間伴疼痛，是為痛經。又信水不潔，故有衛生巾、棉、帶備之也。

## 他典
*所以用棉

分類:醫學
顧納岱

**顧納岱**，覺羅拜山長子，明萬曆三十八年生。天聰八年，襲世職三等梅勒章京。崇德三年，率本甲喇兵於山海關敗明軍三千餘人，至豐潤縣，又至山東克博平縣。四年，加世職為一等梅勒章京。順治元年，從睿親王多爾袞入山海關，破李自成農民軍。二年敘功，加半個前程。十月定河南，又於潼關破流賊功。是年從貝勒博洛征浙江，至平湖獲戰船二十五艘；至嘉興府破賊三千餘人，獲戰船三十三艘；又於蕪湖收船三十一艘。三年敘，加三等昂邦章京。旋從豫親王多鐸征蘇尼特功。五年從討江西叛鎮金聲桓，於攻南昌時中炮死，贈世職為一等精奇尼哈番。

分類:清列傳
法意

縮圖|右|《法意》原本
**法意**，政治典籍也。法蘭西男爵孟德斯鳩著。蓋近世泰西立法之基。及一九〇九年，嚴復譯之，是為《法意》。

孟德斯鳩以為，法者，以其最大之意而言之，**惟物德所生，必至係屬者也**。以此而言，宇宙莫無無法之物，天有天法，物有物法，禽獸草木，民羣人文，莫無無法之物。物之生存，決於原道，以為萬物主，物之宰化，悉為前定矣。法者，居閏位，以為物道之倫脊。雖然，宇宙萬物莫無其法，然靈物之法，未盡得行也，謬誤常至，故民羣不得治。

人之厥初，依人之本能，行自然之法。究其詳細，自然法有四：若和平、若自養、若相助、若入羣。然厥初太古，斷非執常，於人性之中，亦有入羣之趨向，遂羣合而政府見。雖羣合，然爭執亦存，故政府制法，以弥民爭，此法別於自然法，謂曰：「人為法」也。

列國與地人文不盡同，法各有異，然離質而得其同，今人謂曰：「大約法」。若夫大約法，人之理性也；列國法之異，惟理性之專端也。而與地人文，合而成法理，故謂之：「法意」。
謨洛渾

**謨洛渾**，**愛新覺羅**氏，滿洲鑲黃旗人。一作**莫洛渾**、**覺羅莫洛宏**，清覺羅。以祖孫三代先後死於王事，得朝廷所贈極榮也。

## 傳
包朗阿四世孫，拜三之孫，顧納岱之子。

崇德元年生。順治五年，父顧納岱在攻南昌之戰中，死於炮傷。七年五月，承襲一等精奇尼哈番。莫洛渾任參領。十七年，從安南將軍達素往福建，討鄭成功，進攻廈門，戰死。聖祖以拜山、顧納岱、莫洛渾三代為王事而死，贈莫洛渾為三等伯，諡曰**剛勇**，又贈拜他喇布勒哈番。嗣子覺羅諾爾遜、從弟覺羅希圖庫二人分襲其爵。

## 宗族
*父：顧納岱，一等男
**嗣子：覺羅諾爾遜

## 引據
*《清史稿·卷一百六十一·表一·皇子世表一》
*《清史稿·卷一百七十三·表十三·諸臣封爵世表五下》
*《清史稿·卷二百二十六·列傳十三》

## 注


分類:清列傳
青樓

**青樓**，古藝妓之所也。

欲見花魁，凡歷二關。一曰旗樓競詩。客於旗樓前作詩。二曰打茶圍，品茗論道也。
## 考証
《南齊書·卷七·東昏侯本紀》：「世祖興光樓，上施青漆，世謂之青樓。」清袁枚《隨園詩話》：「齊武帝於興光樓上施青漆，謂之青樓」，「今以妓院為青樓，實是誤矣。」先是青樓之為帝王之居，此證。

魏晉六朝之詩，亦借帝王之青樓，喩美人之所居。三國曹植《美女篇》：「借問女安居，乃在城南端；青樓臨大路，高門結重關。」北周庾信《春日觀早朝》：「繡衣年少朝欲歸，美人猶在青樓夢。」

青樓之為妓院，始於南梁劉邈《萬山採桑人》。詩云「娼女不勝愁，結束下青樓」。句中「青樓」，因襲前人而誤傳也。後遂以青樓指妓院。如唐杜牧《遣懷》：「十年一覺揚州夢，贏得青樓薄倖名。」
## 名妓
*蘇小小
*魚玄機
*李師師
*陳圓圓
*柳如是
*薛濤

## 兼查
*妓

## 他典
* 網路節目《曉說》：
** 第四期:夢回青樓 愛與自由的溫柔鄉(上)
** 第四期:夢回青樓 愛與自由的溫柔鄉(下)

分類:娛樂
顧巴岱

**顧巴岱**，**愛新覺羅**氏，滿洲鑲黃旗人，清覺羅。六祖包朗阿裔孫，在六祖諸孫中，其家最先從太祖起兵。包朗阿四世孫，三等男拜三之子，一等男顧納岱之弟，一等子謨洛渾之叔。順治十七年，謨洛渾從討福建鄭成功，攻廈門時死之，朝廷令顧巴岱之子席圖庫襲一等子爵。

## 宗族
*父：拜三，三等男
**兄：顧納岱，一等男
***子：席圖庫，一等子
****孫：舒祿，一等子

## 引據
《清史稿·卷一百六十一·表一·皇子世表一》

## 注


分類:清列傳
海淀區

**海淀區**，屬中華人民共和國北京市。在城西，方六千四百六十二頃，口三百五十九萬三千有奇。東鄰西城區、朝陽區，西連石景山、門頭溝二區，北接昌平區，南抵豐臺區。南北長約六十里；東西寬約五十八里。下轄街道廿二，凡七鎮。

## 它典
* 海淀區政府 

分類:北京市區劃
君民共主

**君民共主**，通曰**君主立憲**，略云**君憲**，言君主固九五至尊，居萬民之上。而立憲法，則但享名譽，權利無別於公民。英國光榮革命後始有之。

所以稱共主者，謂民權之不可輕，而君主亦不可無。國有上下交爭，雖致革命，而有皇室顯族，覃施之深，自不待言。而況為帝者，傳統所及，榮華之外，維繫朝綱者，君臣之道也。故雖百千權貴，而得一無上君主為之制衡者，有國之權。此即立憲所由來，立憲何？以限君權，以伸民權者也。

考古今君憲，其類大抵二分，有實權者，有虛君者。又或有二元之君主，或有議會之君主也。

分類:政治
昌平區

**昌平區**，中華人民共和國北京市轄區也。居城西北，方兩萬零二百八十頃，口二百一萬有奇。北與延慶區、懷柔區相毗鄰，南連朝陽、海淀二區，東與順義區接，西與門頭溝區及河北省懷來縣鄰。轄五地區、二街道與十鎮。

## 史

## 它典
* 昌平區政府 

分類:北京市區劃
席特庫

*滿清一代，嘗有同名宗室，請見其傳。
**席特庫**，**佟佳**氏，清將，滿洲鑲藍旗人。事太宗，擢噶布什賢章京。出錦州，獲明諜，明兵自耀州至，席特庫援卻敵。從圍大淩河，裨將多貝陣歿，席特庫入陣，攜其屍而還。明兵自寧遠來援，與戰，一卒墜馬，席特庫領纛入陣援以出。用功，疊進一等阿思哈尼哈番。康熙五年，卒。

## 傳
天聰六年，與巴牙喇甲喇章京鼇拜等略明邊。

八年與噶布什賢章京圖魯什詗敵錦州、松山，皆有俘馘。察哈爾部人有逃散至席爾哈、席伯圖者，上命席特庫與蒙古布哈塔布囊等逐捕，斬七十餘級，得其戶口、牲畜。尋與卦爾察尼堪以二十騎往濟豐城偵明兵，至西拉木輪河，遇降明之蒙古百人，席特庫伏盡殲之。二人逸而奔，席特庫射殪其一，一為我國諜者獲之。上嘉席特庫以寡勝眾，賜甲胄旌之。複自大貝勒代善略大同，敗明兵。自陽和轉戰，趣天城、左衛，徇宣府，與噶布什賢章京吳拜以伏破敵，進世職三等甲喇章京。

九年，自貝勒多爾袞略山西，自平魯衛入寕武關，破明兵。複與甲喇額真布顏等詗明兵於錦州，與噶布什賢噶喇依昂邦勞薩等躡明兵於冷口。

崇德三年，從貝勒嶽托伐明，入牆子嶺。明兵自密雲突出，與勞薩分破之，得巨炮二十。複擊敗明總督吳阿衡，攻真定，破太監高起潜，至運糧河。敵夜犯本旗營，與牛彔額真俄兌等力戰突圍。

六年從鄭親王濟爾哈朗圍錦州，明兵自杏山援，鄭親王設伏，令席特庫以噶布什賢兵誘，伏發擊敵，大破之。明總督洪承疇出松山拒戰，席特庫與勞薩力戰破之。師複圍錦州，承疇以十三萬人赴援，席特庫與噶布什賢八章京迎擊，敗其將王樸等。承疇退塔山，我師躡擊屢勝；複退杏山，席特庫方馳突，至筆架山，斬四百餘級，獲馬二百四十有奇，坐纛六。明兵自松山、杏山二城潜逃，席特庫與噶布什賢章京布林遜追擊，斬數百，得其駝馬。

七年克松山，從豫郡王多鐸伐明，明兵自寧遠至，擊卻之。以功進世職二等甲喇章京。旋率兵自界嶺口毀邊牆入，敗山海關之明兵。將攻薊州，明總兵何騰蛟、白廣恩合軍來援，席特庫與噶布什賢章京瑚里布督兵奮擊，破陣斬將，獲馬六百有奇。

順治元年從世祖入關，破賊將唐通於一片石。固山額真葉臣徇山西，上命席特庫益其軍，至絳州，渡河，下汾州、平陽，降賊將康元勳，進黑龍關，降明將兵三千人。

二年移略湖廣，逐賊李自成至安陸，斬首四百餘級，奪其戰艦，進世職為一等。

三年，從豫親王討蘇尼特部騰機思，至土喇河，土謝圖等部以兵遮道，席特庫督兵追之，斬獲無算，疊進一等阿思哈尼哈番。

康熙五年卒。

## 引據
《清史稿·卷二百四十一·列傳二十八》

分類:清列傳
比利海靈頓

縮圖|海靈頓氏攝於日本東京

**比利·海靈頓**，西元一九六九年生，美國人。

幼隨其父，習空手道。年二十一，父歿，遂止。越三年，從練身業，略有所成。

時有叢報徵稿，友人遺其裸形，得「是月真男人」獎，報酬豐厚。越二秋，有名曰吉米者，覓海靈頓氏，為之攝影，印於曆表卷首。未几，海靈頓氏始從藝。所演，皆龍陽斷袖之部。

二〇〇二年，得子。

二〇〇七年，有好事之徒，佈其影像於微笑動畫。海靈頓氏，其聲甚奇，網民遂競相戲仿。或謂之曰「森精」，或謔以「兄貴」。播及中土，好事者復以「哲♂學」爲號。「♂」，男也。本無殊義，適爲網民所援，以爲「男魂」之揭。

二〇〇八年，棄舊業，從其親事營造。

二〇一八年三月二日，以車禍歿，年四十八。四日，訃告載於面書。

## 引據


分類:紐約州列傳
分類:優伶
佳木斯市

**佳木斯市**，在黑龍江省東北。口二百四十二萬五千有奇。西接伊春市與省府哈爾濱市，南倚雙鴨山市，七台河市，北鄰鶴崗市，東望俄羅斯聯邦之遠東地區。
佳市乃華夏東極。烏蘇里江與黑龍江會於黑瞎子島，是為最東。

## 史

## 地方

今之佳木斯市，直轄四區：曰向陽、曰前進、曰東風、曰郊。又領富錦、同江、撫遠三市，樺川、樺南、湯原三縣。撫遠市號為省直轄，實佳市所治也。

## 它典
* 佳木斯市政府

分類:黑龍江省區劃
通州區

**通州區**，中華人民共和國北京市所轄也。在京東南，方萬三千五百九十頃，口百四十二萬八千有奇。西鄰朝陽區、大興區，北接順義區，東臨潮白河，望河北三河、大廠、香河，南交天津武清與河北廊坊，東西闊七十三里，南北長九十六里。轄四街道、十鎮、一民族鄉焉。

## 它典
* 通州區政府 

分類:北京市區劃
岳陽樓

**岳陽樓**，在岳陽市岳陽樓區，瀕洞庭湖，北臨長江，南極瀟湘。傳為漢末魯肅所築，初為閱軍樓，後改巴陵城樓。

及唐，始稱岳陽樓名。

及宋，滕子京重修之，范仲淹為之作記。

分類:岳陽市
席特庫 (清宗室)

**席特庫**，**愛新覺羅**氏，清太祖孫，鎮國公阿拜長子，初封奉國將軍，崇德六年因事革退，順治二年封鎮國將軍，六年進鎮國公，七年坐事貶鎮國將軍，康熙十六年卒。

## 家世
*父：阿拜，太祖第三子，鎮國公
**次子：能額里，順治六年封奉恩將軍，康熙十二年卒，無嗣
**三子：英額里，順治六年封三等輔國將軍，八年晉輔國公，康熙二十一年卒
***次子：務爾登，康熙二十二年襲三等奉國將軍，康熙五十五年因事革退
****三子：啟昭，康熙五十五年襲奉恩將軍，乾隆二十六年卒
*****三子：鵬志，乾隆二十六年襲奉恩將軍，乾隆三十九年卒
******長子：獻福，乾隆三十九年襲奉恩將軍，嘉慶八年坐事革退
***四子：務爾德宜，康熙二十六年封三等奉國將軍，康熙五十九年卒
****三子：揚安，康熙五十九年襲奉恩將軍，雍正十三年病退
****六子：六十八，雍正十三年襲奉恩將軍，乾隆三十四年卒
*****長子：俊福，乾隆三十四年襲奉恩將軍，道光十三年卒
******長子：忠秀，道光十三年襲奉恩將軍，同治六年卒，無嗣
**四子：英格宜，順治六年封三等輔國將軍。八年，晉輔國公，康熙二十四年卒
***長子：葉爾圖，康熙六年封三等奉國將軍，康熙三十七年病退
****次子：新岱，康熙五十三年襲奉恩將軍，乾隆十三年卒
*****長子：富勒森，乾隆三年封奉恩將軍，乾隆三十一年卒
******次子：蘇隆阿，乾隆三十一年襲奉恩將軍，乾隆三十八年以事革退

## 引據
《二十五史·清史稿》，上海古籍出版社，第六百三十四頁

分類:清列傳
蘇堤

**蘇堤**，一曰**蘇公堤**，處杭州西湖之西。南起花港觀魚，在南屏山麓。北抵曲院風荷、岳廟，在棲霞嶺下。長二千七百九十七米。與白堤、楊公堤並稱「西湖三堤」。

## 史
宋元祐四年，龍圖閣學士蘇軾知杭州，疏浚西湖。湖水多葑，遂取葑田積湖中，築長堤以通行，且募人種菱於湖中，葑不復生。堤成，植芙蓉、楊柳其上，望之如畫圖，杭人名爲蘇公堤。

二〇一三年三月五日，共和國國務院立為全國重點文物保護單位。

## 參

分類:杭州市
席特庫 (清覺羅)

**席特庫**，**愛新覺羅**氏，一作**覺羅席圖庫**，清覺羅，滿洲鑲黃旗人。五祖包朗阿裔孫。順治三年生。五祖包朗阿五世孫，三等男拜三之孫，顧巴岱之子，一等子謨洛渾之從弟。官至鑲黃旗滿洲都統。以己之拜他喇布勒哈番與謨洛渾嗣子覺羅諾爾遜分襲謨洛渾之三等精奇尼哈番，並為一等精奇尼哈番。今漢字改曰一等子。康熙二十七年七月，襲爵。三十七年卒。

## 宗族
*父：顧巴岱
**子：舒祿，一等子
***孫：伊靈阿，二等子
***孫：瑪爾泰

## 引據
*《清史稿·卷一百六十一·表一·皇子世表一》
*《清史稿·卷一百七十三·表十三·諸臣封爵世表五下》

## 注


分類:清列傳
港珠澳大橋

**港珠澳大橋**，處廣東珠江口，跨四萬九千九百六十八米。今方建。連香港及澳門、珠海，因而為名。

## 它典
*港珠澳大橋介紹
楊公堤

**楊公堤**，原作西山路，堤壩也。處杭州西湖西里湖。北抵仁壽山，即曲院風荷。南至赤山埠，即花港觀魚。劉莊亦在此。與白堤、蘇堤並稱「西湖三堤」。

## 史
明正德三年，楊孟瑛知杭州，主持疏浚西湖，並修堤，故而得名。然湖西側淤成陸，楊公堤與湖西岸共結一體。

## 參

分類:杭州市
楊孟瑛

**楊孟瑛**，字**溫甫**，四川酆都人，成化二十三年進士，弘治中歷知杭州府，浚西湖，有敏幹吏之稱。
## 參

分類:明列傳
國立臺北大學

**國立臺北大學**，略稱北大，本部在新北市三峽區，高等學府也。

## 史
民國三十八年肇於臺北，時名臺灣省立地方行政專科學校。四十四年，黌校改制，命以臺灣省立法商學院。五十年併臺中之臺灣省立農學院，曰臺灣省立中興大學，成為臺灣省立中興大學法商學院。六十年臺灣省立中興大學改隸，曰國立中興大學法商學院。八十九年黌校獨立，曰國立臺北大學。

## 校區
今有校區三，曰三峽，曰建國，曰民生。

## 學院
學院凡六，曰人文學，曰社會科學，曰公共事務學，曰商學，曰法律學，曰電機資訊學。

## 附屬中學
且併新北市立北大高級中學為附屬中學，曰國立臺北大學附屬高級中學。

## 它典
* 國立臺北大學
天朝田畝制度

《**天朝田畝制度**》，太平天國之綱領也。其旨，更易田制。然後自政務至於食貨，可因之而臻善。
## 詮釋
其義類原始共產主義，欲新民群，以使無處不均，無人不飽。
*更始分地，悉為國有，依其收成多寡課稅。
*廩給之更始，凡廩給物什，皆歸聖庫所有。
*更易鄉社機杼，依太平軍之制所遷。
*學校之制，以神教而推行之，凡二十五戶設禮拜堂，其兼學校之用。
*法律之物，乃歸司馬所轄，若弗可平，則遞之上級。

分類:太平天囯書
伊靈阿

**伊靈阿**，滿洲鑲藍旗人，清朝大臣，乾隆十二年，其代六十七為巡臺禦史，其官滿漢各一，其與漢臣白瀛同任禦史。

分類:清列傳
伊靈阿 (清覺羅)

**伊靈阿**，**愛新覺羅**氏，滿洲鑲黃旗人，清覺羅。清代王公、武將。康熙五十一年生，五祖包朗阿七世孫，一等子舒祿之子。官至治宜正。雍正三年五月，父舒祿卒。四年二月，降襲為二等精奇尼哈番。今漢字改曰二等子。十三年，因事革爵，乾隆二十四年卒。其從孫四寶後封二等子。

## 宗族
*父：一等子舒祿
**弟：瑪爾泰
***從子：安崇阿

## 引據
*《清史稿·卷一百六十一·表一·皇子世表一》
*《清史稿·卷一百七十三·表十三·諸臣封爵世表五下》

## 注


分類:清列傳
瑪爾泰

**瑪爾泰**，**愛新覺羅**氏，清覺羅，滿洲鑲黃旗人。五祖包朗阿裔孫，清代宗室將領。五祖包朗阿七世孫，一等子席特庫之孫，一等子舒祿之子，二等子伊靈阿之弟。生平不詳，僅見於《清史稿·皇子世表》，其孫四寶封二等子。

## 宗族
*父：一等子舒祿
**兄：二等子伊靈阿
***子：安崇阿
****孫：二等子四寶

## 引據
《清史稿·卷一百六十一·表一·皇子世表一》

分類:清列傳
陳圓圓

縮圖|《清史圖典·順治朝》陳圓圓像
**陳圓圓**，字**畹芬**，名**沅**。明姑蘇名妓，側秦淮八艷之列。

陳母早亡，從姨夫姓。艷名盛，色藝冠絕，或贖其身，獻崇禎帝，以解上懮。是時，北有女真，南有匪患，上無意。拒之。再妾吳三桂。未幾，李自成破北京，其將劉宗敏擄之。後，不見經傳。

乃後，說海筆苑，多有杜撰，若《鹿鼎記》。

分類:明列傳
舒祿

**舒祿**，**愛新覺羅**氏，一作**覺羅舒魯**，滿洲鑲黃旗人，清覺羅。清代王公，武將。康熙二年生。五祖包朗阿六世孫，三等男拜三之曾孫，顧巴岱之孫，一等子席特庫之子。官至領侍衛內大臣兼都統，正白旗滿洲副都統。康熙三十七年十一月，襲父爵一等子。雍正三年五月，卒。四年，其子伊靈阿降襲為二等子。

## 宗族
*父：席特庫，一等子
**子：伊靈阿，二等子
**子：瑪爾泰
***孫：安崇阿，瑪爾泰之子

## 引據
*《清史稿·卷一百六十一·表一·皇子世表一》
*《清史稿·卷一百七十三·表十三·諸臣封爵世表五下》

分類:清列傳
安崇阿

**安崇阿**，**愛新覺羅**氏，清覺羅，滿洲鑲黃旗人。五祖包朗阿裔孫，清代宗室將領。五祖包朗阿八世孫，一等子席特庫曾孫也。一等子舒祿之孫，瑪爾泰之子，二等子伊靈阿之侄。其生平不詳，僅見於《清史稿·皇子世表》，其子四寶封二等子。

## 宗族
*父：瑪爾泰
**子：二等子四寶
*伯：二等子伊靈阿

## 引據
《清史稿·卷一百六十一·表一·皇子世表一》

分類:清列傳
霍金

thumb|right|霍金肖像
**史提芬威廉霍金**，英國牛津人也，一九四二年一月八日生。工於理論物理學、宇宙學，著書立說，以是成名，又任劍橋大學理論宇宙學中心研究總監。

自長成，霍氏身陷疾痛，體候漸衰，幾至渾身不遂，僅三指可用。泰半生平，以電腦之助，頰動成文。

一九七九年，霍氏任劍橋大學盧卡斯數學教授，凡三十載。又與羅傑潘洛斯共探廣義相對論，創重力奇點理論；並推知黑洞輻射，因名霍金輻射。六合奧秘，霍氏據廣義相對論、量子力學，一一具言，實前古所無。又云大千世界，非惟吾人所處宇宙，並以量子力學闡釋其理。所著《時間簡史》，載述其學，為人熟知，暢銷寰宇。

霍氏功在格致，獲美國總統自由勳章，任英國皇家文藝學會榮譽院士、教廷宗座科學院終身院士。二〇〇二年，英國廣播公司，選舉史上百大英國偉人，霍氏位列廿五。

二〇一八年三月十四日卒，年七十六。

## 據
*《英文維基》霍金列傳簡介段

分類:溫莎列傳
四寶

**四寶**，**愛新覺羅**氏，《清史稿》作四寶，一作**四保**，清覺羅，滿洲鑲黃旗人。雍正七年生，五祖包朗阿裔孫，清將，二等子。包朗阿九世孫，瑪爾泰之孫，安崇阿之子。以功封二等子，宗室佐領，一曰為一等子舒祿之孫，乾隆四十七年卒。

## 宗族
*曾祖：一等子舒祿
**祖：瑪爾泰
***父：安崇阿

## 引據
《清史稿·卷一百六十一·表一·皇子世表一》

分類:清列傳
穆成格

**穆成格**，**舒穆祿**氏，冷格里之子，天聰四年，從征明，克永平四城。略明京師，明侍郎劉之綸率兵出禦，戰敗，所將兵盡被殲，之綸匿岩下，穆成格射之。八年，襲一等總兵官，尋改一等昂邦章京。官至刑部左參政。卒，子穆赫林，襲。順治初，改一等精奇尼哈番。恩詔，累進一等伯。康熙中，其孫吉當阿襲，複為一等精奇尼哈番。乾隆間，定封一等子。

分類:清列傳
穆成格 (清覺羅)

**穆成格**，**愛新覺羅**氏，清覺羅，滿洲鑲黃旗人。五祖包朗阿之後，清代王公，武將。以功封一等男。明萬曆三十九年生，包朗阿之曾孫，郎騰之孫，機達席庫之子，二等男德勒渾之兄，三等男拜三從弟。以功封一等阿思哈尼哈番，即一等男。清順治十四年卒，無子。

## 宗族
*父：機達席庫
**弟：二等男德勒渾
***從子：二等男納泰

## 引據
《清史稿·卷一百六十一·表一·皇子世表一》

分類:清列傳
納泰

**納泰**，**愛新覺羅**氏，一作**納欽**，清覺羅，滿洲鑲黃旗人。官至二等侍衛，二等男。康熙十二年生，包朗阿四世孫，機達席庫之孫，二等男德勒渾之子，一等男穆成格之侄。授二等侍衛，康熙三十六年襲二等阿思哈尼哈番，即二等男。雍正三年革爵，同年而卒。

## 宗族
*父：二等男德勒渾
*從父：一等男穆成格

## 引據
《清史稿·卷一百六十一·表一·皇子世表一》

分類:清列傳
薛定諤之貓

**薛定諤之貓**，想像實驗也，乃奧地利格致家薛定諤所言。謂有貓入甕中，兼置放射原子、毒物，若原子衰變則毒溢，貓當斃矣。然非啟甕，則貓之生死也無以知。曰方生方死，悖於常甚。

薛氏作此本欲駁哥本哈根詮釋，後竟爲其用。

## 兼查
*牛油貓悖論
德勒渾

**德勒渾**，**愛新覺羅**氏，一作**勒德洪**，清覺羅，滿洲鑲黃旗人。王公，曆光祿大夫、議政大臣、武英殿大學士兼禮部尚書、戶部尚書，以功封二等男。

## 傳
天命九年生，包朗阿之曾孫，機達席庫之子，穆成格之弟。康熙二年六月二十四日為刑部右侍郎。五年八月十八日遷刑部左侍郎。六年三月十四日罷。八年七月十八日，為吏部右侍郎。十年五月十四日遷吏部左侍郎。十四年四月十六日，昇戶部尚書。十六年七月十二日授武英殿大學士，二十四年十月十七日，削太子太傅，降一級留任。二十五年四月十六日，加太子太傅。二十七年正月十八日，褫職。三十六年卒。

## 宗族
*父：機達席庫
**子：二等男納泰
*兄：一等男穆成格

## 引據
*《清史稿·卷一百六十一·表一·皇子世表一》
*《清史稿·卷一百七十四·表十四·大學士年表一》
*《清史稿·卷一百八十·表二十·部院大臣年表二上》

分類:清列傳
中華人民共和國制治各族方略

**中華人民共和國制治各族方略**，所以協和各族，鞏固統治。而漢否異同，略舉如下︰

*計劃生育，獨施漢民；
*警察多庇異族，故切糕黨橫行於市。
*諸族得習母語，而漢族則獨許京音文句，各地漢音文辭日衰，以至絕亡，無人光大；
*大陸高考，或可加分；
*扶貧傾之。

異議日盛於民間，或戲言「一等洋人二等官，三等少民四等漢」。
機達席庫

**機達席庫**，**愛新覺羅**氏，滿洲鑲黃旗人。清覺羅。其子穆成格以功封一等男，德勒渾封二等男。

## 傳
明萬曆六年生，清肇祖裔孫，興祖之曾孫也。五祖包朗阿之孫，郎騰之子，伯林之弟。太祖起兵，四祖子孫皆非難於太祖，唯五祖子孫歸太祖最早，包朗阿諸孫札親、桑古里皆從征伐。伯林、機達席庫及其子侄拜三、穆成格、德勒渾皆為本朝之國勳也。機達席庫以軍功封二等輕車都尉。清順治十二年卒。機達席庫墓在今遼寧省瀋陽市南湖電車修理廠東院車庫院內，俗謂「十里碼頭墳墓」。

## 宗族
### 父
郎騰

### 兄弟
伯林

### 子孫
*長子：國大奇
*次子：一等男穆成格
*三子：二等男德勒渾，官至武英殿大學士
**二等男納泰，德勒渾之子
*四子：二等輕車都尉密雅納

## 引據
《清史稿·卷一百六十一·表一·皇子世表一》

## 注


分類:清列傳
寶實

**寶實**，**愛新覺羅**氏，一作**寶石**、**豹石**，女真人，清興祖第六子，景祖六弟，太祖之六叔祖。明建州女真酋首。

## 傳
錫寶齊篇古之第六孫，清興祖六子，寕古塔貝勒之六貝勒，清太祖之六祖。寶實生於赫圖阿拉，既冠成人，其四兄覺昌安嗣位，即景祖，居赫圖阿拉，其餘兄弟五人環城而居，近者五里之地，居遠者二十里。其中，寶實居章甲。太祖起兵，四祖子孫一以懼太祖甚强，二曰不滿於景祖為四房而承繼祖業，由是合難於太祖，其中即有寶實之後也。

寶實子康嘉與族兄李岱引哈達部攻太祖所屬之瑚濟寨，為安費揚古、巴遜領十二人破之。

太祖益强，四祖子孫乃歸於太祖，寶實之子孫多開國之功臣也。其孫土穆布祿屢從伐明，其後代屬覺羅。

## 宗族
### 父
清興祖

### 兄弟
*長兄：德世庫
*次兄：劉闡
*三兄：索長阿
*四兄：清景祖
*五兄：包朗阿

### 子
*長子：康嘉
*次子：阿哈納
*三子：阿篤齊
*四子：多羅郭齊，《滿洲實錄》作多爾和齊

### 孫
土穆布祿

## 引據
*《清史稿·卷一·本紀一·太祖本紀》
*《清史稿·卷一百六十一·表一·皇子世表一》
*《清史稿·卷二百一十五·列傳二·諸王一》

## 注


分類:明列傳
博伊和齊

**博伊和齊**，**愛新覺羅**氏，一作**貝和齊**，清覺羅。景祖之孫，武功郡王禮敦巴圖魯長子，太祖從兄。生年不詳，太祖伐明，攻廣寧，命博伊和齊守遼陽。崇德七年卒。其子塞勒以功封一等子。

## 宗族
### 父
禮敦巴圖魯

### 子孫
*長子：一等勤愨子塞勒
**三子：二等子額爾德
***長子：二等子喇祜塔
***子：已革二等子噶爾漢
*六子：阿賽，一作阿賚
**長子：三等男薩賽

## 引據
*《清史稿·卷一百六十一·表一·皇子世表一》
*《清史稿·卷二百一十五·列傳二·諸王一》

## 注


分類:清列傳
捧劍僕

**捧劍**者，咸陽郭氏之僕。雖在奴隸，嘗以望水眺雲為事。有詩作。主人怪其作詩，怒之。遭鞭箠，終不改。後竄去。《全唐詩》存詩三首。

## 據
* 《全唐詩·捧劍僕》
塞勒

**塞勒**，滿洲人。官苑副。與惠色友善，塞勒老而無子，時以為戚。惠色日：「我有二子，今婦又有孕，若為男，則為君之子。」已而得男，名曰奇豐額。既免乳，以畀塞勒，塞勒與其妻撫為子。年十六，將應童子試，當具三代，塞勒曰：「吾寧無子，不可改祖宗，欺君父！」乃攜奇豐額還惠色。奇豐額初不知己為惠色子，塞勒語以故，乃駷馬去。奇豐額遂還為惠色子，乾隆三十四年中進士，授刑部主事，累遷江蘇布政使。塞勒及其妻相繼卒。五十七年，奇豐額擢江蘇巡撫，入覲，涕泣陳本末，請以本身封典贈封塞勒，並以第三子廣麟為塞勒後。上命具疏，下部議之。皆不得，上特允之。

分類:清列傳
喇祜塔

**喇祜塔**，**愛新覺羅**氏，清覺羅，滿洲鑲黃旗人。武功郡王禮敦巴圖魯四世孫，博伊和齊之曾孫也。一等勤愨子色勒孫，二等子額爾德長子，其弟為已革二等子噶爾漢。天聰二年生，隨父祖伐明。康熙十年，襲二等精奇尼哈番，即二等子。二十三年十一月，卒。弟噶爾漢襲爵，後以罪革爵。

## 宗族
*父：二等子額爾德
**弟：已革二等子噶爾漢

## 引據
*《清史稿·卷一百六十一·表一·皇子世表一》
*《清史稿·卷一百七十一·表十一·諸臣封爵世表四》

## 注


分類:清列傳
納喇噶爾漢

**噶爾漢**，**納喇**氏，滿洲正紅旗人，尚書噶達渾之子，清將領。噶爾漢襲一等阿達哈哈番，授王府長史。

康熙初，遷正紅旗滿洲副都統。十四年，授鎮安將軍，駐河南。時寇勢甚熾，總兵楊來嘉叛，命移襄陽。十五年，戰南漳，破靈機寨。叛將譚弘等犯鄖陽，遣黨扼城東陡嶺，斷我挽運道。複與提督佟國瑤會，分路擊賊，賊乃退避。十八年，謝泗、劉魁等掠竹山、竹溪諸縣界，逼鄖城，與興安賊為援，噶爾漢往討之。時方溽暑，鄖西百里，山深陿隘，草木豪，霪雨浸洪注，師阻水，弗能進。噶爾漢期以木落水涸時進師，上責其逗留，削前功。二十年，薄鄖城，時弘已死，其子天秘毀壘遁，遂克之。以次下萬、開、建始、梁山諸縣及忠州。二十二年，授荊州將軍。部議當楊來嘉攻房縣而不救，當奪職，上命降級留用。

二十六年，湖廣省兵，夏逢龍倡亂。噶爾漢師次安陸，遣協領穆禮瑪等攻之，多所斬馘。進次應城，賊複竄武昌，會糧絕，戰艦未足用，疏言狀，召還，授正紅旗蒙古都統。比至都，論退縮玩寇罪，免官。後卒於家。

分類:清列傳
塞勒 (清宗室)

**塞勒**，追封和碩睿親王蘇爾發長子，母福晉赫舍里氏，副都統喇孜之女。康熙十九年生，三十八年八月封三等鎮國將軍，四十年七月襲輔國公。五十六年，授鑲白旗滿洲都統，六十一年十月解都統。雍正七年五月十四日薨，年五十。乾隆二十七年追封信郡王，四十三年追封睿親王。後人謂之曰**醉公**。

## 宗族
### 妻妾
*嫡福晉：佟佳氏，副都統佟輝年之女
*側福晉：佟氏，佟華塞之女
*妾：高氏，高茂年蔭之女
*妾：劉氏，劉奎之女
*妾：王氏，王魁之女
*妾：韓氏，韓奎之女

### 子
*長子：都統色布耄，母妾劉氏，劉奎之女
*次子：奉恩輔國簡僖公齊努渾，母側福晉佟氏，佟華塞之女
*三子：齊克垣，母側福晉佟氏，佟華塞之女
*四子：查郎阿，母嫡福晉佟佳氏，副都統佟輝年之女
*五子：追封和碩睿親王功宜布，母妾高氏，高茂年蔭之女
*六子：和克車赫，母側福晉佟氏，佟華塞之女
*七子：宗學副管隆吉圖，母妾韓氏，韓奎之女
*八子：阿經經阿，母妾高氏，高茂年蔭之女
*九子：泰和圖，母妾王氏，王魁之女
*十子：達禮南，母妾高氏，高茂年蔭之女

分類:清列傳
額爾德

**額爾德**，塞勒第三子。明萬曆三十三年生，初授牛彔章京。崇德七年，金兵圍錦州，又擊破明松山及總督洪承疇三營兵。八年從貝勒阿巴泰破渾河岸及三河縣師。順治元年，從睿親王多爾袞入山海關，討李自成義軍，追至慶都縣。二年敘其功，授世職牛彔章京。七年、九年又三遇恩詔，加至一等阿達哈哈番。緣事降為拜他喇布勒哈番。十四年其父卒，襲父職為一等精奇尼哈番，又一拖沙喇哈番，複緣事降為二等精奇尼哈番。康熙十年卒。

分類:清列傳
愛新覺羅噶爾漢

**噶爾漢**，**愛新覺羅**氏，一作**噶爾翰**，清覺羅，滿洲鑲黃旗人。襲喇祜塔之二等子爵。武功郡王禮敦巴圖魯四世孫，博伊和齊之曾孫，一等勤愨子色勒之孫，二等子額爾德之子，二等子喇祜塔之弟。後金天聰六年生。清康熙二十四年七月嗣爵，三十四年十二月，以罪革爵。四十二年卒。子未詳。

## 宗族
*父：二等子額爾德
**兄：二等子喇祜塔

## 引據
*《清史稿·卷一百六十一·表一·皇子世表一》
*《清史稿·卷一百七十一·表十一·諸臣封爵世表四》

## 注


分類:清列傳
薩賽

**薩賽**，**愛新覺羅**氏，清覺羅，滿洲鑲黃旗人。武功郡王禮敦巴圖魯之後，以軍功封三等男。武功郡王禮敦之曾孫，博伊和齊孫，阿賚長子。其大伯父為一等勤愨子色勒，從兄為二等子額爾德。後金天命三年生，隨父兄伐明、蒙古，以軍功封三等男。清順治十七年卒，子嗣未詳。

## 宗族
*祖：博伊和齊
**父：阿賚，一作阿賽，初封拜他喇布勒哈番，進二等輕車都尉

## 引據
《清史稿·卷一百六十一·表一·皇子世表一》

## 注


分類:清列傳
性高潮

**極快**，生理事也，又稱為**絕頂**、**入至**，英言Sexual Climax或Orgasm，今稱之為**性高潮**，一譯**性極樂**。Orgasm語源希臘，謂奮興、滿脹。而明清人謂之**丟精**，或略云**丟**。古人則或以**失**、**遺**、**洩**代指之。

此樂兼身與心，而伴有潮射、赧顏、掣縱等。男女思淫，無間交接、手淫，皆可致之。其於男子，則陽精出，出則意盡，或者少精，雖樂不出，亦高潮也。而於女子則陰精出，可以數四，或有潮射，或無之，而判為陰蒂、格氏點、腟內之不同。
分類:生物
額爾袞

**額爾袞**，**愛新覺羅**氏，明建州女真酋首。清立，追封慧哲郡王。清興祖之孫，景祖次子，母未詳。太祖二伯父，生卒年不詳。太祖起兵，族人皆難於太祖，獨額爾袞與齋堪不從。順治十年，追封慧哲郡王，並與武功郡王禮敦、宣獻郡王齋堪同配享太廟。無子。卒葬永陵。

## 宗族
### 祖宗
*曾祖：錫寶齊篇古
**祖：清興祖
**嫡祖母：興祖直皇后

### 父母
*父：清景祖
*母：未之詳

### 兄弟
*大哥：武功郡王禮敦巴圖魯
*三弟：宣獻郡王齋堪，一名界堪
*四弟：清顯祖
*五弟：恪恭貝勒塔察篇古

## 引據
*《清史稿·卷一百六十一·表一·皇子世表一》
*《清史稿·卷二百一十五·列傳二·諸王一》

## 注


分類:明列傳
祜爾哈齊

**祜爾哈齊**，**愛新覺羅**氏，明建州女真人。清太祖從弟。清立，子孫隸滿洲鑲藍旗。清景祖之孫，恪恭貝勒塔察篇古長子。生卒年不詳，其生平未詳，僅於《清史稿》載其早卒。明萬曆三十八年，其次子阿世布因罪賜死。清順治七年，其曾孫瓦爾瑪以功封三等男，九年進一等男。

## 宗族
### 祖宗
*祖：清景祖
*祖母：不詳

### 父母
*父：恪恭貝勒塔察篇古
*母：未之詳

### 兄弟
達爾祜齊巴克式

### 子孫
*次子：阿世布，庚戌年，以罪賜死
**長子：葉穆濟
***長子：瓦爾瑪，順治七年，封三等男。九年，晉一等。十七年，卒
**五子：莽嘉
***長子：瑪克蘇，康熙二十二年，襲朗唐一等男。三十七年，卒。無嗣
***三子：薩克圖，康熙十三年，陣亡
***五子：朗圖，順治十八年，襲三等男。康熙三十二年，卒

## 引據
《清史稿·卷一百六十一·表一·皇子世表一》

## 注


分類:明列傳
裂群史話

《**裂群史話**》者，四格漫畫也。大川武久部畫。西元二〇一四年八月，載於漫畫生勝。《漫畫生勝》者，竹書房所以刊網絡之漫畫也。明年十一月，止。十二月，單行本付梓焉。二〇一六年，值萬愚節，大川氏佯佈新作，曰《星色墜女》。翌日，《裂群史話》復載，至二〇一七年四月三十日終。十月十日，三卷始載。明年一月六日，電視動畫始映。

## 要人
### 裂群史話
菩步子

彌彌美

### 星色墜女
星降注

平大地

月野雫

夕陽可羅奈

大地母

惡魔火山

## 引據


分類:平成動畫
分類:平成漫畫
恩全君

**恩全君**，諱**禶**，字**憐哉**，號**荷葉生**，朝鮮宗室。英祖大王庶孫，莊獻世子庶六子，正祖大王庶弟。母景嬪朴氏。

乾隆二十七年，秋八月十四日，誕於昌慶宮儲承殿。乾隆四十二年，朝鮮老論黨謀叛，舉禶為王，事敗。乾隆四十三年秋八月二十六日，為正祖大王鴆殺，年十七。
孝章世子

**孝章世子**，諱**緈**，初諱**萬福**，字**聖敬**。英祖大王之庶長子也。母靖嬪李氏。

康熙五十八年二月十五日誕於漢城府北部順化坊。初封敬義君。雍正三年二月卄五日，受冊王世子。雍正五年春三月丙午入學。九月壬戌冠。雍正六年冬十二月十六日壬戌三更，昌慶宮進修堂薨於紅疫。年九世。葬永陵。

英祖大王賜謚孝章世子。乾隆四十一年七月養子正祖大王尊爲**眞宗**，謚曰溫良睿明哲文孝章大王。十月卄七日大清國乾隆帝之賜謚**恪愍王**。

## 攷
*朝鮮國《英祖本紀》
*朝鮮國《正祖本紀》